ڕانیە سمینارێک لە سەر بەرخۆدانی ۱٤ی تەموز ئەنجامدرا – کوردی – RojNews.News\n15/07/2020 - 10:08:09 pm\nلە شاۆچکەی ڕانیە، سیمینارێک لەسەر بەرخۆدانی ١٤ تەموز ئەنجامدرا و تێیدا ئاماژە بەوەکرا، کە پێویستە بە ڕۆحی بەرخۆدانی ۱٤ی تەموز و ئەم جۆرە ڕێبازە بەرەنگاری دوژمنان ببینەوە، بەرخۆدانی ئەو هەڤاڵانە وایکرد ئەمرۆ لە هەموو بەشەکانی کوردستان بەرخۆدان و خۆراگریی لە دژی داگیرکەرانی کوردستان ڕۆژ بە ڕۆژ پەرەبسەنێت.\nئێوارەی ئەمرۆ، شارۆچکەی ڕانیە-ی ناوەندی ئیدارەی ڕاپەڕین لە ژێر دروشمی، بە ڕۆحی بەرخۆدانی ۱٤ی تەموز فاشیزم و داگیرکاری تێکدەشکێنین سمینارێک ئەنجامدرا.\nلە سیینارەکەدا سەید خالید هاسەرۆکی تەڤگەری ئازادیی کۆمەڵگەی کوردستان قسەی کردوو ڕایگەیاند: لە ١٤ی تەموزی ساڵی ١٩٨٢ مانگرتنی تا مردن لەلایەن چوار ئەندامی دەستەی دامەزرێنەری پارتی کرێکارانی کوردستان- پەکەکە دەستپێدەکات، هەر یەک لە کەمال پیر، محەمەد خەیری دورموش، عاکیف یەلماز، عەلی چیچەک، تاکاتی شەهید بوونیان بە دروشمی بەرخۆدان ژیانە مانیان گرت، جگە لەو چوار کەسە چەندین کەسی دیکەی وەکو شەهید ساکینە جانسز و مستەفا قەرەسو لەهەمان بەرخۆدان و چالاکیدا بەشداربوون، ئەم بەرخۆدان و مانگرتنە لەسەر ئاستی تورکیا و جیهان دەنگی دایەوە تا ئێستاشی لەگەڵ دابێت یەکێکە لە پایە هەرە بنەڕەتییەکانی کە ئایدیۆلۆژیای پەکەکە‌ی لەسەر داڕێژراوە، بەجۆرێک کە لە ١٥ی ئابی ١٩٨٤ وەکو وەڵامێک بۆ ئەو هەوڵی لەناوبردنە شەری چەکداری ڕاگەیاندرا و تا ئێستاش بەرخۆدان بەردەوامە.\nسەید خالید، لە بەشێکی دیکەی قسەکانیدا وتی: دوژمن بە هەموو شێوەیەک کەوتە پیلانگێریی دژی جوڵانەوەی کورد لە باکوری کوردستان، وایان لە خەڵک کردبوو، کە یان پێویستە تەسلیمبن یان خاکی کوردستان و تورکیا بەجێبهێڵن، تا ئاستێک پلانەکەیان بە هاوکاریی بەکرێگیراوان جێبەجێکرد، شەهید مەزلوم دۆغان بینی بێدەنگیەکی زۆر هەیە و خەریکە پلانە گڵاوەکانی دوژمن جێبەجێ دەبێت، بەڵام دوای ئەوەی مەزلوم دۆغان لە ۲۱ی ئاداری ۱۹٨۲ لە زیندانی ئامەد ئاگری لە جەستەی خۆی بەردا و بەرخۆدان و خۆڕاگریی زیندانیان بەهێزتر بوو، ئەو هەڤاڵانەی لە زیندان ویستیان ئاگری جەستەی شەهید مەزلوم بکوژێننەوە ئیزنی پێنەدان و وتی هەر کەس ئاگری جەستەم بکوژێنیتەوە خیانەت دەکات، ئەوە بڵێسەی سەرهەڵدان و بەرخۆدانە، ئەو بڵێسەو بەرخۆدانە تا ڕۆژی ئەمرۆ گەشە دەکات و بەهێزتر دەبێت.\nناوبراو لە کۆتایی قسەکانیدا وتی: پێویستە بە ڕۆحی بەرخۆدانی ۱٤ی تەموز و ئەم جۆرە ڕێبازە بەرەنگاری دوژمنان ببینەوە، بەرخۆدانی ئەو هەڤاڵانە وایکرد ئەمرۆ لە هەموو بەشەکانی کوردستان بەرخۆدان و خۆڕاگریی لە دژی داگیرکەرانی کوردستان ڕۆژ بە ڕۆژ پەرە دەستێنیت، لە باشوری کوردستانیش پێویستە بەو ڕۆحیەتە بەرنگاری داگیرکاریی تورکیا لەسەر خاکی باشوری کوردستان ببینەوە.\nسمینارەکەدا بە بەشداری و سەرنجی بەشداربووان لەسەر بەرخۆدانی ۱٤ی تەموز کۆتایهات.


گرفتەكە لێرەوە دەستپێدەكات و چارەسەریش هەر لێرەیە! - پەرەگراف\nنووسینی: گۆران عەلی كەریم\nپارتی و یەكێتی وەك دوو لایەنی خاوەن هێزو خاوەن بریار، زیاتر لە چارەكە سەدەیەكە ئیدارەو حوكمرانی كوردستانیان لەبن دەستە، بەهۆی هەڵكەوتە و جوگرافیای پێگەی جەماوەریان، ئەستەم بوو گەر ئەم دوو هێزە پێكەوە نەبونایە، لایەكیان بەتەنیا بیتوانیایە ئیدارەی ئەم هەرێمەبەرن بەرێوە، ئەو واقیعە دوای ئەم سی ساڵەی ئیدارەی هەرێم ئیستاش باقییە و هیچ لایەكیان بەتەنیا ناتوانن قەڵەمرەوی حوكمرانیان بەسەر كوردستاندا فەرز بكەن. خۆگەر لەرابردوشدا هەوڵی شتێكی وادرابێت ئەوە بەرئەنجامێكی تاڵ و شەری خۆبەخۆی لێكەوتۆتەوە، بۆیە لەسەرئەم واقیعە سیاسیی و كۆمەلایەتیە گرنگە هەردولایان گرەوی پێكەوە بوون و پاراستنی هاوسەنگی هێزیان ببەستنەوە بەمانەوەی واقیعی ئێستاو تەنانەت قەوارەی هەرێمی كوردستانیشەوە.\nگرفتەكە لێرەوە دەست پێدەكات، كە لەبەرامبەر ئەم واقیعەدا لایەكیان بیانەوێت بەتەنیا حوكمرانی بگرنە دەست، یان لایەكیان هەوڵەكانی بەوئاراستەیەدا بروات کە لاكەی تریان بخاتە بنهەنگڵی ئاراستە سیاسی و حزبیەكەی خۆی. دیارە هەردوو لایان بە باشی و خراپیەكانیانەوە، كۆڵەكەی راگری یەكترن و هەرهەوڵیك بۆ بچوك كردنەوەو شكستهێنانی لاكەی تریان، وەك ئەو هەوڵە وایە كەسێك داری ژێر خۆی ببرێتەوە.\nگرفتەكە لێرەوە دەستپێدەكات، بەپشت بەستن بەهێزی دەرەكی و هەرێمایەتی، ئەو دوهێزە دژایەتی یەكتر بكەن، رابردوو شاهیدی ئەو جۆرە هەوڵانەیە و باجەكەشی زۆر قورس بووە لەسەر خۆیان و خەڵكی كوردستانیش، بۆیە بەسود وەرگرتن لەو ئەزمونە تاڵانەی رابردوو، پێویستەپارتی و یەكێتی، بۆ ئارامی و بەهێز بوونی هەرێم، پێش ئەوەی سەر بەدیوەخانی هەر وڵات و لایەنێكی تردا بكەن، پیش ئەوەی دەستی تەبایی و هەماهەگی بۆ ئەوی دی درێژ بكەن، پێویستە ناو ماڵی كوردی رێكبخنەوەو لە هەموشی گرنگتر بە پەیوەندیەكانی خۆیاندا بچنەوە وبەدەر لەرەوایەتی ململانێی سیاسی و كێبەركێ لەسەر ئاوەدانكردنەوەو پێشكەشكردنی خزمەتگوزاری زیاتر، دەستبەرداری قۆڵبادانی یەكتربن، چونكە دۆخەكەش هەر ئەوەیان لێ دەخوازێت.\nئاشكرایە چارەسەری بەشێكی زۆر لەگرفتی ئیداری، ئەمنی، مالی و تەنانەت پاراستنی هاوسەنگی هێزیش لای پارتی و یەكێتییە، ناكرێتئەوان خۆیان لەو بەرپرسیارێتییە بدزنەوە كە بەسەر شانیانەوەیە. ئەمرۆ هەرێمی كوردستان لە قەیرانێكی قوڵدا دەژی، قەیرانێك كە نائومێدیەكی زۆری لای خەڵك دروست كردوە، بەم ئەقڵیەتە حوكمرانیەی ئەمرۆ رۆژ بەرۆژ گرفتەكان قوڵتر و فراوانتر دەبنەوە و رێگای چارەسەریش دورتردەكەوێتەوە، ئەرك و بەرپرسیارێتی چارەسەریش لەسەر شانی ئەو دوهێزەیە و بەڵگە نەویستیشە بەتەنیا هیچ لایەكیان توانای چارەسەریان نییە.\nچارەسەری كیشە گەورەكە لەناو گرفتەكانی پارتی و یەكێتیدا نوستوە، بۆیە گەران بەدوای چارەسەردا لێرەیە كە پارتی و یەكێتی چیتر لە چاویلكەی بەرژەوەندیە تایبەتەكانی خۆیانەوە لەلۆژیكی حوكمرانی نەروانن، پۆست و داهاتی حزبیان نەكرێتە ستراتیژ و دەستكەوتەكانی شەری ناوخۆ نەكەنە بنەمای حوكمرانی ئیستاو ئایندەیان، بەڵکو پێویستە پێكەوە پرۆژەیەكی گشتگیر بۆ ئاشتی كۆمەڵایەتی لە هەرێم و پەیوەندیەكانیان لەگەڵ بەغداد دارێژن، بەهێزی ئەنقەرەو تاران نەبنە مەترسی بەسەر یەكەوە.\nچارەسەر لێرەوەیە، پێش ئەوەی چاوەرێی ئەوە بكرێت لایەنی غەیرە كوردی دەستی یارمەتیان بۆ درێژ بكات، ئەم دوو لایەنە خۆیان دەستی كاری پێكەوەییان بۆ یەكتر دریژ بكەن و دوربكەونەوە لە عینادی سیاسی، دیارە ئەوەی دەستپێشخەری كارێكی لەو جۆرەش دەكات وەك ئەوەی مام جەلال لەرابردودا بۆ ئاشتی نێوان پارتی و یەكێتی كردی، فەزڵی بۆ دەگەرێتەوە، چونكە سازش بۆئاشتی و بۆمیللەت، لەپێناوسەرخستنی نەتەوەی خۆت، فەزڵە نەك سازش.


https://1baiser.com جه‌مال قاسم، سه‌رۆكی یه‌كێتیی په‌رله‌مانتارانی كوردستان بۆ ئاژانس: په‌رله‌مان بودجه‌كه‌ی ڕاگرتووین و نازانین له‌سه‌ر چییه |\nHome چاوپێکەوتن جه‌مال قاسم، سه‌رۆكی یه‌كێتیی په‌رله‌مانتارانی كوردستان بۆ ئاژانس: په‌رله‌مان بودجه‌كه‌ی ڕاگرتووین و نازانین له‌سه‌ر چییه\nپه‌رله‌مان ده‌توانێت لێپرسینه‌وه له سه‌رۆکی هەر‌ێم بكات\n.سازدانی: هێمن مامه‌ند\nجه‌مال قاسم، سه‌رۆكی یه‌كێتیی په‌رله‌مانتارانی كوردستان ئاشكرای ده‌كات كه ماوه‌ی شه‌ش مانگه بودجه‌یه‌كان له لایه‌ن په‌رله‌مانی كوردستانه‌وه ڕاگیراوه و ده‌شڵێت: «نازاین ئه‌و ڕاگرتنه له‌سه‌ر چی بنه‌مایه‌ك بووه« و ئاماژه به‌وه‌ش ده‌كات كه په‌رله‌مانی ئێستا ده‌توانێت لێپرسینه‌وه له سه‌رۆكی هه‌رێم بكات.\nجه‌مال قاسم له چاوپێكه‌وتنێكی «ئاژانس»دا باس له‌وه ده‌كات كه به‌دواداچوونیان بۆ دۆسیه‌ی هه‌ڕه‌شەکردن له شادیه نه‌وزراد، په‌رله‌مانتاری نه‌وه‌ی نوێ كردووه و ده‌ركه‌وتووه كه سته‌می به‌رانبه‌ر كراوه له لایه‌ن سه‌رۆكی جوڵانه‌وه‌كه‌یه‌وه و ده‌شڵێت: «نووسراومان كردووه بۆ هه‌ڵوه‌شاندنه‌وه‌ی بڕیارێكی حه‌یده‌ر عه‌بادی كه ده‌ڵێت پێویسته په‌رله‌مانتار ته‌مه‌نی 50 ساڵ و خزمه‌تی 15 ساڵی هه‌بێت ئه‌و كاته خانه‌نشین ده‌كرێت.»\nئاژانس: سه‌ره‌تا له‌وه‌وه ده‌ست پێ ده‌كه‌ین، كه هه‌موو ئه‌ندامێكی په‌رله‌مانی كوردستان ئه‌ندامی ئێوه‌ن، ئه‌ندام هه‌یه نه‌هاتبێت بۆ لاتان؟\nجەمال قاسم: هه‌موو په‌رله‌مانتارێكی په‌رله‌مانی كوردستان و په‌رله‌مانی عێراق چ ئه‌وانه‌ی ئێستا په‌رله‌مانتارن چ ئه‌وانه‌ی له خوله‌كانی ڕابردوو په‌رله‌مانتار بوون ده‌توانن ببنه ئه‌ندام له یه‌كێتیی په‌رله‌مانتاران، پێشووتر تا ڕاده‌یه‌ك كه‌مته‌رخه‌مییه‌ك كرابوو له مه‌سه‌له‌ی ئه‌ندامێتیی یه‌كێتیی په‌رله‌مانتاران، به‌ڵام دوای ئه‌وه‌ی بڕیار درا له 6/4ی ئه‌مساڵ كۆنگره‌ی یه‌كێتیی په‌رله‌مانتاران ئه‌نجام بدرێت داوا له په‌رله‌مانتاران كرا ئه‌وانه‌ی ده‌یانه‌وێت به‌شدار بن و ده‌نگ بده‌ن ده‌بێت ناسنامه‌ی یه‌كێتیی په‌رله‌مانتاران ده‌ربهێنن و هه‌روه‌ها ئابوونه‌ی ساڵانه بده‌ن، خۆشبه‌ختانه نزیكه‌ی 450 ئه‌ندام له كۆنگره به‌شدارییان كرد.\nئاژانس: په‌رله‌مانتارانی نه‌وه‌ی نوێش هاتوون و بوون به ئه‌ندامی یه‌كێتیی په‌رله‌مانتاران؟\nجه‌مال قاسم: نه‌خێر، هیچ ئه‌ندامێكی نه‌وه‌ی نوێ تا ئێستا لای ئێمه ئه‌ندام نییه.\nئاژانس: سیفه‌تی ئه‌ندامێتی و ئیلتیزامه‌كان چین لای ئێوه، ئابوونه‌یه یان هه‌ڵوێست یان كۆبوونه‌وه؟\nجه‌مال قاسم: هه‌موو په‌رله‌مانتارێك مافی ئه‌وه‌ی هه‌یه ببێت به ئه‌ندام له یه‌كێتییه‌كه‌مان، به‌ڵام هه‌ندێك ڕێكار هه‌یه ده‌بێت پێوه‌ی پابه‌ند بێت بۆ نموونه ده‌بێت ناسنامه ده‌ربهێنێت، ده‌بێت ئابوونه‌ی ساڵانه بدات و ده‌بێت سه‌ردانی یه‌كێتیی په‌رله‌مانتاران بكات، ئێمه به هه‌موو شێوه‌یه‌ك یارمه‌تیی په‌رله‌مانتاران ده‌ده‌ین بۆ نموونه زۆرینه‌ی په‌رله‌مانتاران ده‌یانه‌وێت سه‌ردانی ده‌ره‌وه‌ی وڵات بكه‌ن، ئێمه‌ش له‌به‌ر ئه‌و په‌یوه‌ندییه باشه‌ی كه هه‌مانه له‌گه‌ڵ كونسوڵخانه‌كان هه‌ركاتێك نووسراوێكمان كردبێت بۆ هه‌ر په‌رله‌مانتارێك یه‌كسه‌ر قبوڵ كراوه.\nئاژانس: واته مه‌به‌ستت بۆ ڤیزه‌وه‌رگرتن؟\nجه‌مال قاسم: به‌ڵێ.\nئاژانس: ئه‌و په‌رله‌مانتارانه مه‌به‌ستیان چییه له گه‌شتكردن، بۆ به‌ده‌ستهێنانی زانیاری سه‌ردانی ده‌ره‌وه ده‌كه‌ن؟\nجه‌مال قاسم: نه‌خێر، هه‌ریه‌كه‌یان بارودۆخیان جیاوازه، هه‌یانه بارودۆخی دارایی باشه حه‌ز ده‌كات بچێت ده‌ره‌وه ببینێت، هه‌یه نه‌خۆشه ده‌یه‌وێت بچێت پشكنینێك بۆ خۆی بكات، هه‌یه بۆ بینینی كه‌سوكاریان ده‌چێت، ئه‌وه‌ش یه‌كێكه له بنه‌ماكانی كۆمه‌ڵگا هه‌یه حه‌ز ده‌كات برای یان منداڵه‌كانی كه له ده‌ره‌وه‌ن بیانبینێت، جا ئه‌وه‌ی كه ئێمه تێبینیمان هه‌یه هه‌موو كونسوڵخانه‌كان هه‌ست به ڕاستگۆیی ده‌كه‌ن، بۆ ئه‌م مه‌به‌سته‌ش ئێمه به‌وپه‌ڕی ڕاستگۆیی مامه‌ڵه له‌گه‌ڵ كونسوڵخانه‌كان ده‌كه‌ین.\nئاژانس: به‌ڵام زۆر پرس ڕوو ده‌دات بۆ نموونه حكومه‌ت پێشێلی بڕیاری په‌رله‌مان ده‌كات ئێوه بێده‌نگن ئه‌گه‌ر له پرسێكی له‌و جۆه‌ردا نه‌بێت چاوه‌ڕێی هه‌ڵوێستی چی له ئێوه بكرێت؟\nجه‌مال قاسم: له‌به‌ر ئه‌وه‌ی ئێمه كه‌سانێكی زۆرمان هه‌یه كه شاره‌زان له یاسا و له هه‌ڵوێسته ئاساییه‌كان و له دیراسه‌ی به‌ڕێوه‌بردنی ده‌وڵه‌ت و حكومه‌ت و په‌رله‌مان و ئێمه بڕیارمان داوه هه‌میشه پشتیوانیی خه‌ڵكی كوردستان بین بۆ هه‌ر كێشه‌یه‌ك كه ڕوو ده‌دات له هه‌رێمی كوردستان، ئه‌وه‌ی من تێبینیم كردبێت ڕۆڵ هه‌بووه، به‌ڵام وه‌ك پێویست نه‌بووه، بۆ نموونه ئێمه له‌م ڕۆژانه كارمان كرد له‌سه‌ر بڕیارێكی به‌ڕێز حه‌یده‌ر عه‌بادی سه‌رۆكوه‌زیرانی پێشووی عێراق، كه بڕیاری داوه هه‌ر په‌رله‌مانتارێك ته‌مه‌نی 50 ساڵ نه‌بێت و ئه‌وه‌ی 15 ساڵ خزمه‌تی نه‌بێت شمولی خانه‌نشینی ناكات، ئێمه ئه‌مه به زوڵمێك ده‌زانین له‌سه‌ر په‌رله‌مانتاره‌كان.\nئاژانس: واته ئێوه له‌گه‌ڵ ئه‌وه نین كه په‌رله‌مانتار دوای كۆتاییهاتنی كاری په‌رله‌مانی بگه‌ڕێته‌وه سه‌ر كاره‌كه‌ی پێشووتری و خانه‌نشین نەکرێت؟\nجه‌مال قاسم: ئێمه پێمان وایه په‌رله‌مانتار تایبه‌تمه‌ندیی خۆی هه‌یه، هه‌ر كه‌سێك كه ده‌بێته په‌رله‌مانتار باجێكی زۆری ده‌كه‌وێته سه‌ر باجی حكومه‌ته، باجی كۆمه‌ڵایه‌تییه، بۆیه هه‌ر په‌رله‌مانتارێك دوای ته‌واوبوونی خوله‌كه‌ی حه‌قی خۆیه‌تی خانه‌نشین بكرێت، ئه‌گه‌ر ته‌مه‌ن و خزمه‌تی هه‌رچه‌ند بێت، چونكه نابێت په‌رله‌مانتار له كاتی په‌رله‌مانتاریدا بیروهۆشی لای ئه‌وه بێت، كه به‌یانی جارێكی تر ده‌كه‌وێـته ژێر ده‌سه‌ڵاتی جێبه‌جێكار ناكرێت بیروهۆشی لای ئه‌وه بێت به‌یانی بۆ نموونه ده‌بێـته‌وه مامۆستا یان فه‌رمانبه‌رێك له به‌ڕێوه‌به‌رایه‌تییه‌ك.\nئاژانس: واته پڕۆژه‌یه‌كتان له‌به‌ر ده‌سته بۆ ئه‌وه‌ی ڕێگر بن له بڕیاری نه‌هێشتنی خانه‌نشنینیی په‌رله‌مانتار و له‌گه‌ڵ ئه‌وه‌ن په‌رله‌مانتار خانه‌نشین بكرێت؟\nجه‌مال قاسم: دوای دیراسه‌یه‌كی ورد و دوای ئه‌وه‌ی خۆشبه‌ختانه دادگایه‌كی فیدڕاڵی له به‌غدا بڕیاره‌كه‌ی حه‌یده‌ر عه‌بادی سه‌رۆكوه‌زیرانی پێشووی له‌باره‌ی ڕاگرتنی خانه‌نشینیی په‌رله‌مانتاری هه‌ڵوه‌شانده‌وه، ئێمه‌ش له‌سه‌ر بنه‌مای بڕیاره‌كه‌ی دادگای ئیتیحادیی عێراق نووسراوێكمان داوه به په‌رله‌مانی عێراق و دانه‌یه‌كیشمان ناردووه بۆ په‌رله‌مانی كوردستان و هاوكات كۆپییه‌كیشمان ئاڕاسته‌ی سه‌رۆكوه‌زیرانی هه‌رێم و سه‌رۆككۆماری عێراق كردووه كه له‌سه‌ر بنه‌مای بڕیاره‌كه‌ی دادگای باڵای فیدڕاڵی عێراق جارێكی تر چاو به‌و بڕیاره‌ی حه‌یده‌ر عه‌بادی بخشێنێـته‌وه، چونكه بڕیاره‌كه‌ی حه‌یده‌ر عه‌بادی نایاساییه و ناكرێت ده‌سه‌ڵاتی جێبه‌جێكار ده‌ست بخاته ناو ده‌سه‌ڵاتی په‌رله‌مانه‌وه.\nئاژانس: په‌رله‌مانتارتان هه‌بووه له خوله جیاوازه‌كاندا لێی دراوه ئێوه بێده‌نگ بوون، بۆ؟\nجه‌مال قاسم: له ڕاستیدا له سه‌رده‌می ئێمه تا ئێستا له هیچ په‌رله‌مانتارێك نه‌دراوه، ئه‌گه‌ر حاڵه‌تێكیش هه‌بێت ئێمه به‌وپه‌ڕی توانامانه‌وه پشتگیریی ده‌كه‌ین و دیفاعی لێ ده‌كه‌ین به‌و مه‌رجه‌ی ئه‌و په‌رله‌مانتاره له‌سه‌ر حه‌ق بێت، ده‌بێت لیژنه‌یه‌ك درووست بكرێت كه بزانرێت ئه‌و په‌رله‌مانتاره له‌سه‌ر حه‌قه یاخود نا، بۆ نموونه ئێمه له لیژنه‌ی مافی مرۆڤی یه‌كێتیی په‌رله‌مانتاران له‌سه‌ر په‌رله‌مانتاره‌كه‌ی نه‌وه‌ی نوێ كه سكاڵای تۆمار كردووه له‌سه‌ر چه‌ند كه‌سێك و سه‌رۆكی جوڵانه‌وه‌كه ئێمه به دواداچوونمان كردووه، چونكه سه‌رۆكه‌كه‌یان چه‌ند شتێكی كردووه كه خروقات و پێشێلكارییه به ئاداب و په‌رله‌مانتار له‌گه‌ڵ ئه‌وه‌ش ده‌بێت ڕێگه به یاسا و دادگا بده‌ین كاری خۆی بكات.\nئاژانس: واته ئه‌وه‌ی شادی نه‌وزاد دەیڵێت ڕاسته له‌سه‌ر سه‌رۆكه‌كه‌یان؟\nجه‌مال قاسم: به دڵنییایه‌وه جێگه‌ی گومان نییه، چونكه په‌رله‌مانتارێكی ئافره‌ت له‌سه‌ر شاشه‌ی ته‌له‌فزیۆن و له به‌رده‌م كه‌ناڵه‌كانی ڕاگه‌یاندن دێت باسی ئه‌و پێشێلكارییانه ده‌كات، ده‌بێت سەدله‌سه‌د دڵنیا بێت له‌وه‌ی كه ده‌یڵێت، واته ئه‌و بابه‌ته به جۆرێك له جۆره‌كان بنه‌مایه‌كی هه‌یه، ئه‌گه‌ر وا نه‌بێت چۆن ژنه په‌رله‌مانتارێك دێت له به‌رده‌م كه‌ناڵه‌كانی ڕاگه‌یاندن ئه‌م قسانه ده‌كات له‌گه‌ڵ ئه‌وه‌ش ده‌بێت چاوه‌ڕێی دادگا و بڕیاری دادگا بكه‌ین.\nئاژانس: په‌رله‌مان داخرا هه‌مان هه‌ڵوێستی بێده‌نگیتان هه‌ڵبژارد، بۆچی؟\nجه‌مال قاسم: وه‌كو وتم ئێمه هه‌موو چه‌ند مانگێكه ده‌ستبه‌كار بووین، به‌ڵام له‌گه‌ڵ ئه‌وه‌شدا چه‌ند جارێك به‌یاننامه ده‌ركراوه.\nئاژانس: بودجه‌ی یه‌كێتیی په‌رله‌مانتاران چۆنه و له كوێ وه‌ریده‌گرن؟\nجه‌مال قاسم: له ڕاستیدا ئێمه بودجه له په‌رله‌مان وه‌رده‌گرین، مانگانه بودجه‌یه‌كمان بۆ ده‌هات له په‌رله‌مانه‌وه، به‌ڵام به داخه‌وه نازانین له‌سه‌ر چ بنه‌مایه‌ك ماوه‌ی شه‌ش مانگه بودجه‌كه‌ی ئێمه ڕاگیراوه له لایه‌ن سه‌رۆكایه‌تیی په‌رله‌مانه‌وه له كاتێكدا ئه‌م ڕێكخراوه‌ی ئێمه ڕێكخراوێكی گرنگه و ئێمه پشتیوانی ئه‌وانین.\nئاژانس: ئه‌ی ئه‌و پاره‌یه‌ی كه په‌رله‌مانتاران ده‌یده‌ن كه زیاتر له چوارسه‌د په‌رله‌مانتار ساڵانه هه‌ریه‌كه‌یان بڕی 100هه‌زار ده‌ده‌ن چی به‌سه‌ر دێت؟\nجه‌مال قاسم: له ڕاستیدا ئه‌م پاره‌یه‌ی كه وه‌ك ئابوونه له په‌رله‌مانتارانی وه‌رده‌گرین ده‌یده‌ین به خه‌رجیی ڕۆژانه‌ی یه‌كێتیی په‌رله‌مانتاران هه‌روه‌ها 11 فه‌رمانبه‌رمان هه‌یه مووچه‌كانی ئه‌وانی پێ ده‌ده‌ین جگه له‌وه‌ش ئۆفیسی سلێمانی و دهۆكمان له خانووی كرێدایه و هه‌روه‌ها چه‌ند فه‌رمانبه‌رێكیان هه‌یه، جگه له‌مه‌ش به نیازین له هه‌ڵه‌بجه و له كه‌ركوكیش ئۆفیس بكه‌ینه‌وه، كۆی ئه‌م پاره‌یه‌ی ئابوونه‌ی په‌رله‌مانتاران له‌م شتانه خه‌رج ده‌كه‌ین، كاره‌كانی ئێمه له یه‌كێتیی په‌رله‌مانتاران خۆبه‌خشانه‌یه.\nئاژانس: چاوه‌ڕێ ده‌كه‌ن ئه‌م په‌رله‌مانه كاریگه‌رتر بێت له په‌رله‌مانه‌كه‌ی تر؟\nجه‌مال قاسم: له ڕاستیدا ناكرێت ئێمه ئه‌و هه‌ڵسه‌نگاندنه بكه‌ین، به‌ڵام ئومێد ده‌كه‌ین سه‌ركه‌وتوو بن و سوود له تواناكانی ئێمه و په‌رله‌مانتارانی خوله‌كانی پێشووی خۆیان وه‌ربگرن، كار بكه‌ن بۆ خزمه‌تی خه‌ڵكی كوردستان، پێم وایه سه‌ركه‌وتوو ده‌بن.\nئاژانس: پێشتر ئێوه په‌رله‌مانتار بوون چه‌ند دۆسیه‌ی سه‌رده‌می ئێوه ماوه كه له ڕه‌فه‌كانی په‌رله‌ماندا خه‌وێنراوه، ئه‌وه كێشه نییه؟\nجه‌مال قاسم: له هه‌موو دونیا پڕۆژه یان له حكومه‌ت دێت یان له په‌رله‌مانه‌وه په‌رله‌مانتاران پێشكه‌شی ده‌كه‌ن، له سه‌رده‌می ئێمه وه‌زاره‌ته‌كان یاسایان نه‌بوو ڕێكخراوه‌كان و هه‌روه‌ها سه‌ندیكاكان و یه‌كێتییه‌كان و ڕۆژنامه‌نووسانیش یاسایان نه‌بوو، به‌ڵام چونكه خواست و نییه‌ت هه‌بوو توانیمان هه‌موو شتێك ڕێك بخه‌ین، بۆیه له سه‌رده‌می ئێمه هیچ كێشه‌یه‌ك نه‌بوو.\nئاژانس: په‌رله‌مان ده‌توانێت لێپێچینه‌وه له سه‌رۆكی هه‌رێم بكات له‌م خوله‌دا؟\nجه‌مال قاسم: به‌ڵێ ده‌توانێت، كاك نێچیرڤانیش كه سه‌رۆكوه‌زیران بوو چه‌ند جارێك خۆی داوای كردووه بچێته په‌رله‌مان و شته‌كانی ڕوون كردووەته‌وه، بۆیه پێم وایه كه ئێستاش ده‌بێت به سه‌رۆكی هه‌رێم هاوكار ده‌بێـت و په‌رله‌مانیش ده‌توانێت لێپێچینه‌وه‌ی له‌گه‌ڵ بكات.


بنار هيدايەت: هەڵوەستەیەک لەسەر مەدرەسەکەى ئیبراهیم ئەحمەد و بارزانی مستەفا. | wtarikurd\nبنار هيدايەت: هەڵوەستەیەک لەسەر مەدرەسەکەى ئیبراهیم ئەحمەد و بارزانی مستەفا.\nنوسینی : بنار هیدایەت | 26.06.2017 7:01 PM | بەشی: سیاسی | بێ کۆمێنتە\nلەمێژووی دروستبوونی ئەمبەر و ئەوبەری کادیران بۆ ناو پارتە سیاسییەکان، ئیدی لەسەرەتاوە دەکەونە بەربەرەکانێی ئەو حزبەى چەندین ساڵ تێیدا خەباتی کردووە. بەبێ ئاوڕدانەوە بۆ مێژوویەک، بۆ هاوڕێیەتی سەردەمی شاخ و شار. بۆ شەریکە دزێتی و چەقاوەسویەتی و چاوسورکردنەوە لەنەیارانیان.\nبەبێ ئاوڕدانەوە بۆ رۆژگارێک خۆیان لەو حزبە بکوژ و ببڕ خۆیان بوون. بۆ ئەو حزبەى کردی بەرەقەم و دواتر بەجێی هێشت.\nئەم خووە ناشریینە تەنها لەناو بەرپرسانی کوردا بوونی هەیە. ئەویش بۆ چەند هۆکارێک دەگەرێتەوە یەکێک لەوانە و سەرەکیترینیان”خۆ خۆشەویست کردن لای حزبی تازە”.\nلەم چەند رۆژەى پێشوو کاک ئازاد جندیانی” هەرچەندە دۆستێکی ئەزیز و هاوڕێیەکی باشمە، لەسیمینارێک باسی لەقوتابخانەى ئیبراهیم ئەحمەد و مەلا مستەفای بارزانی کرد. گوایە مەدرەسەکەى بارزانی شکستی بەمەردەسەکەى بلە هێناوە. نازانم لەچیدا و لەکوێدا ئەم شکستەی جندیانی باسی دەکات هەیە.\nئەگەر بگەڕێینەوە بۆ دواوە و ئاوڕێک لەمێژوو بدەینەوە، ئیبراهیم ئەحمەد بەدەر لەکارە سیاسییەکەى، پیاوێک بووە تژی بووە لەئەدەب و نووسین. هەر لەووتارەوە بیگرە بۆ رۆمان و پەخشان و شیعری ناوازە. کێ هەیە ژانی گەلی نەخوێندبێتەوە، کێ شیرن بەهارەى ئەزبەر نیە..! ئەى هەر کورد بوین و هەرکورد دەبین گوایە شیعرێکی کەمە.\nناگەڕێمەوە سەر رەوتی ئیبراهیم ئەحمەد لەبزاڤی رۆژنامەگەری کوردیدا، لێ هەرکەسێک هێندەى سەرە واوێک مێژووی خوێندبێتەوە دەزانێت ئیبراهیم ئەحمەد شۆڕەسواری بواری ئەدەبی بووە.\nئەگەر بگەڕێینەوە سەر ریتمی سیاسیی. ناکرێت جێ دەستی باوكى هێرۆ لەدروستکردنی کەسایەتی و رۆڵ و پێگەى لەناو پارتی بەرچاو نەگیرێت، ئەو توانیبێتی لەناو ئەو مەعمەعە سیاسییەى ئەوێ رۆژگار دەیان گەنجی پەروەردەى ناو کایەى خەبات کردبێت، یەقینم وایە مەدرەسەکەى خوێندگایەکی هێندە خراپ نەبووە وەک کاک ئازاد باسی لێوە دەکات.\nدەکرا کاک ئازاد نەچوایەتە سەر ئەو بابەتە، چونکە خۆی رۆژێک لەرۆژان لەناو یەکێتیدا یەکێک بووە لەکاکەکانی ناو م. س. ئیدی بۆ لەگەڵ وازهێنان ئەم بابەتی هێنایە سەرمێزی سیمینار.\nکارم بەسەر نەوەکانی مامۆستا ئیبراهیم ئەحمەدەوە نیە، بەڵام دەکرێت چاوێک بەدیمانەکەى دکتۆر حسێن محەمەد عەزیز وەرگێڕین کەچەند کاتژمێرێک لەگەڵ ئیبراهیم ئەحمەد ئەنجامی داوە، گوفتار لەسەر ئەو مەدرەسەیەى بونیادی ناوە دەئاخفێت.\nدەکرێت کادیرێکی یەکێتی باس لەمەدرەسەکەى بارزانی مستەفاش بکات!، بەڵام هەڵدانەوەى مێژوو بەهەموو خراپییەکانییەوە لەم کاتەى لافی سەربەخۆیی لێدەدرێت سودی چییە و کێ قازانج ویستی ئەم بابەتەیە.\nکۆتای بەوە دێنم، هەق وابوو کاک ئازاد لەکاتی بەرپرسیارێتی لەناو یەکێتی نیشتیمانی کوردستان قسەى لەسەر ئەم بابەتە بکردایە، نەک دوای وازهێنانی. چونکە ئەگەر منیش نەیڵێم ئەوا خەڵکێکی هۆشیارتر هەیە بێژن “قسەکانی ئازاد جندیانی لەبەر دڵی پارتییە”. بەڵی کاک ئازادی هاوڕێم بۆ پەنجەکان یەکتری بشکێنن لەکاتێکدا بەبێ پەنجەیەک دەستێک نوقسان و ناشرین دەبێت.\nئەرشیڤی بەڕێز : بنار هیدایەت\nدکتۆر کەمال میراودەلی: فەلسەفەی من. بەشی پێنجەم.


دادگای سلێمانی ده‌ستی به لێكۆڵینه‌وه كرد.. زانیاری نوێ له‌سه‌ر كوشتنی شۆخان\n:: PM:08:28:10/11/2020 \nبه‌پێی ئه‌و زانیارییانه‌ی كه به "وشه" دراون، دادگای سلێمانی به‌شێوه‌یه‌كی نهێنی ده‌ستی كردووه به لێكۆڵینه‌وه له رووداوی كوشتنی كچه‌كه‌ی سلێمانی.\nدوێنی دووشه‌م، له شه‌قامی بازنه‌یی مه‌لیك مه‌حموود له سلێمانی، له ناو ئۆتۆمبێلێك ته‌رمی ژنێك كه ئاسه‌واری گوله به جه‌سته‌یه‌وه بووه دۆزرایه‌وه و دواتر كه‌سوكاره‌كه‌ی رایان گه‌یاند ئه‌و رووداوه كوشتن بووه و پێویسته هه‌رچی زووه لایه‌نه پێوه‌ندیداره‌كان و دادگا ئه‌و كه‌یسه یه‌كلایی بكه‌نه‌وه.\nسه‌رچاوه‌یه‌كی باڵا له دادگای سلێمانی كه پێی باش نه‌بوو ناوی بهێنرێت به "وشه"ی راگه‌یاند، هه‌ر دوێنێ كه رووداوه‌كه رووی داوه، ده‌ست به رێكاره‌كان له‌و كه‌یسه كراوه و به‌شێوه‌یه‌كی نهێنی لێكۆڵینه‌وه ده‌ستی پێ كردووه و كه‌یسه‌كه زۆر گرنگه و تیمی تایبه‌ت به‌دواداچوون و لێكۆڵینه‌وه‌ی له‌سه‌ر ده‌كه‌ن.\nئاماژه‌ی به‌وه‌یش كرد، ئێسته ئه‌وه‌ی ده‌گوترێ له‌سه‌ر رووداوه‌كه ته‌نیا قسه‌و گریمانه‌یه، تیمه‌كه به وردی كار ده‌كه‌ن و ده‌یانه‌وێت هیچ گرفتێك دروست نه‌بێت.\nلای خۆیه‌وه شیلان شێخ عارف، خوشكی ژنه كوژراوه‌كه راگه‌یاند، ئه‌وان هیچ كێشه‌یه‌كیان له‌گه‌ڵ كه‌سدا نییه و خوشكه‌كه‌شی له ساڵی 2013 له هاوسه‌ره‌كه‌ی جیابووه‌ته‌وه و دوو منداڵی هه‌یه و له‌گه‌ڵ دایكی ده‌ژی، ئه‌و رۆژه‌ش كه رووداوه‌كه روویداوه به‌نیازبووه بۆ كاری خوێندن بچێته هه‌ولێر.\nبه‌هۆی گرنگی رووداوه‌كه، تا ئێسته پۆلیسی سلێمانی هیچ روونكردنه‌وه‌یه‌كی نه‌داوه.


مەریوان، هەزاران کەس تەرمی ژینگەپارێزەکان بەرەو مەزارگە بەڕێدەکەن..بەڤیدیۆ – کوردی – RojNews.News\n28/02/2020 - 9:39:18 pm\nیەكشەممە, 26 أغس 2018 – 11:37 ڕۆژنیوز – ناوەندی هەواڵەکان\nلەکاتی ئامادەکردنی ئەم هەواڵەدا، هەزاران هاوڵاتیانی مەریوان بە ڕێپێوان تەرمی هەرەیەک لە شەریف باجوەر، ئومێد حسێن زادە، ڕەحمەت حەکیمی نیا و محەمەد پەژووهی، چالاکوانانی ژینگە کە دوێنێ لەکاتی کۆنترۆڵکردنی ئاگرێکی تۆپبارانی سوپای پاسداران لە شاخێکی دەوروبەری مەریوان گیانی بەختکردبوو، بەرەو مەزارگەی شار بەڕێکردووە.\nبەشداربووانی ڕێپێوانەکە لەگەڵ وتنەوەی دروشمەکانی “شەهید نامرێت”، “ئاسایشی زۆرداران، چەوسانەوەی هەژاران”، “کوردستانمان شێواوە ڕۆڵەکانمان سووتاوە” و “نان، کار، ئازادی” تەرمی شەهیدەکانیان بەرەو مەزارگەی مەریوان بەڕێدەکەن.\nهاوڵاتیان پانکاردیان بە دەستەوە گرتووە کە لەسەر یەکێکیان بە گەورەیی نووسراوە: نامرن ئەوانەی لە دڵی میللەتدا دەژین.\nسەرچاوە خۆجێییەکان باس لە جووڵانەوەی هێزە ئەمنییەکان لە دەوروبەری ڕێپێوانەکە دەکەن.\nجێگای ئاماژەیە، کە دوێنێ بەهۆی تۆپبارانەکانی سوپای پاسدارانەوە ئاگر لە دارستانەکانی شاری مەریوانی ڕۆژهەڵاتی کوردستان کەوتەوە، پاشان ئەنجدامانی ئەنجومەنی (ڕێکخراوی) سەوزی چیا خۆیان گەیاندە شوێنی ئاگرەکە و هەوڵی کۆنتڕۆڵکردنی ئاگرەکەیاندا، بەڵام سوپای پاسداران بەردەوامی دا بە تۆۆپبارانەکەی و لە ئەنجامدا چوار ژینگەپارێزی مەریوانی، لەناویاندا شەیف باجوەر گیانیان بەخت کرد.


تونس چەند پـلانێـکی تێرۆرستی گەورە لە وڵاتەکەی پـوچەڵ دەکاتەوە\nکاربەدەسـتێـکی تونس دەڵێت هێزەکانی ئاسایشی وڵاتەکەی پـلانی چەند هێرشێـکی تێرۆرستی گەورەیان پـوچەڵکردووەتەوە و ئەو گروپەیان دەسـتگیرکردووە کە بە نیازبووە ئەنجامیان بدات.\nڕەفیق ئەلشللی کاربەدەسـت بە پـلەی خوار وەزیر بۆ کاروباری ئاسایشی لە حکومەتی تونس ڕۆژی سێشەممە بە ئاژانسی دەنگ‌وباسی ڕۆیتەرزی گوت ژمارەی ئەندامانی گروپەکە 17 کەس بوون کە زۆربەیان لە لیبیا و سوریا مەشق و ڕاهێنانیان پـێـکراوە و بەنیازبوون لەم مانگە هێرشی تێرۆرستی بکەنە سەر هێزەکانی ئاسایشی و شوێنی گەشت‌وگوزاری سوسە و کەسایەتی سیاسی تێرۆربکەن، ئەمەش تاوەکو وڵات نائارام بکەن.\nپاشان گوتی ئەندامانی گروپەکە خۆیان ئامادەکردبوو و چاوەڕێی فەرمان بوون بۆ جێبەجێکردنی هێرشەکانیان بەرە لەوەی هێزەکانی ئاسایش دەسـتگیریان بکەن. باسی لەوەش کرد ژمارەیەک کڵاشینکۆف و تەقەمەنی و هێلەکی بۆمبڕێژکراویان پـێ‌گرتوون.\nئەلشللی گوتیشی بە دوری نازانن وەها نەخشەیان بۆ دانابێت کە هاوکات لەگەڵ هێرشەکانی پاریس ئەم پـلانەیان جێبەجێ بکەن.\nپاشان مەترسی وڵاتەکەی دەربڕی لە بەرامبەر بڵاوبوونەوەی چەک و تەقەمەنی و بنکەی مەشق و ڕاهێنان لە لیبیا و گوتی ئەمە جێی هەڕەشەیە بۆ سەر ئاسایشی وڵاتەکەی لە کاتێـکدا بە سەدان هاوڵاتی تونس لە نێو ئەو ڕێکخراوە تێرۆرستیانەی لیبیادان.\nجێی ئاماژەیە لە ئێسـتادا لە لیبیا سێ گروپی توندڕەوی سەرەکی هەن، ئەوانیش گروپی ناسراو بە جەماعە ئەنسار ئەلشەریعە و لیوای عەقەبە بن نافعی سەر بە قاعیدە و ئەوانیش کۆمەڵێـکیان لێ جیابووەتەوە و بوون بە داعش.


بۆریس جۆنسۆن پەیمان دەدات پڕۆسەی برێکست تەواو بکات – Knwe.org\nسەرەکی » راپۆرت » ئامادەکردنی:بورهان ئەمین » بۆریس جۆنسۆن پەیمان دەدات پڕۆسەی برێکست تەواو بکات\nلە رۆژنامەنووسییەوە بۆ سەرۆک وەزیرانی بەریتانیا\nدوێنێ پارتی پارێزگارانی بەریتانیا «بۆریس جۆنسۆن» سیاسەتمەداری رادیکاڵی وەکو سەرۆکی پارتەکە هەڵبژاردو هاوکات بەپێی نەریتی وڵاتەکە، دەبێتە سەرۆک وەزیرانی ئەو وڵاتەو لەشوێنی «تێرێزا مەی» دەستبەکاردەبێت.\nپارتی پارێزگارانی بەریتانی لەکۆی 159 هەزار ئەندام، بەدەنگی 92153، «بۆریس جۆنسۆن»ی وەزیری پێشووی دەرەوەی بەریتانیای کردە سەرۆکی پارتەکەو رۆژێک دوای ئەوەش لەدوای دەستلەکارکێشانەوەی تیرازا مەی لەلایەن ئەلیزابێسی دووەمەوە رادەسپێردرێت بۆ پێکهێنانی کابینەی حکومەتی نوێ، چونکە بەپێی نەریت، لەم وڵاتەدا سەرۆکی پارتی براوەی هەڵبژاردنەکان راستەوخۆ لەلایەن پارتەکەیەوە کاندید دەبێت بۆ سەرۆکایەتیی حکومەت. ئەرکە لەپێشینەکانی ئەو سەرۆک حکومەتە، بریتی دەبن لەبەجێهێنانی پڕۆسەی چوونە دەرەوەی وڵاتەکەی لە یەکێتی ئەوروپا «برێکست»و چارەسەرکردنی تەنگژەی نێوانیان لەگەڵ ئێران.\nئەو کەسایەتییە یەکێکە لە داکۆکیکەرە سەرسەختەکانی پڕۆسەی برێکست‌و پێیوایە دەبێت زوو جێبەجێبکرێت، چونکە لەڕاپرسی سێ ساڵی رابردوودا، %52ی بەریتانییەکان دەنگیان پێداوەو تائێستا نەخراوەتە بواری جێبەجێکردنەوە، بەهۆی چەند لەمپەرێک، لەوانە سنووری وڵاتەکە لەگەڵ ئێرلەندا، چونکە ئێرلەندا دوو بەشە، بەشی باکووری سەر بە بەریتانیایەو باشووریش وڵاتێکی سەربەخۆو ئەندامی یەکێتیی ئەوروپایە. دەبوو ئەو کێشەیە تا 29ی نیسانی ئەمساڵ یەکلایی بکرابایەوە، بەڵام بۆ 31ی مانگی ئۆکتۆبەر دواخراوە. کێشەیەکی تریش ئەوەیە کە یەکێتییەکە داوای 39 ملیار جونەیهی ئوستەرلینی دەکات وەک مەرجێکی چوونە دەرەوە، ئەوەش بۆتە تەگەرەو بەریتانیا بەوە رازی نەبووەو دەیەوێت بەبێ هیچ مەرجێک لە یەکێتییەکە بچێتە دەرەوە.\nئەو سیاسەتمەدارە لەوتاری راگەیاندنی سەرکەوتنەکەیدا، تەواوکردنی پڕۆسەی برێکستی ئاشکراکردو رایگەیاند کە دەبێت بەریتانیا زوو بچێتە دەرەوەو پێداچوونەوە بە پەیوەندییەکانی لەگەڵ وڵاتانی ئەوروپادا بکات.\nتەنگژەی لەگەڵ ئێران\nلە دوو هەفتەی رابردوودا هێزە دەریاییەکانی کۆماری ئیسلامیی ئێران لە گەرووی هورمز دەستیان بەسەر کەشتییەکی نەوتهەڵگری بەریتانیدا گرت، لەسەر ئەمە جۆنسۆن زۆر بێزارەو دوور نییە بە پڕۆسەی سەربازی‌و پێکدادان کەیسەکە یەکلایی بکاتەوە، هەرچەندە خۆی لەچەند بۆنەیەکدا پشتیوانی هەڵمەتی سەربازی ئەمریکییەکانی لەدژی ئێران نەکردووە، بەڵام ئێستا کە مەترسی کەوتۆتە سەر سەروەرییەکانی وڵاتەکەی، بەتایبەتیش کە زۆرێک لەوڵاتانی یەکێتیی ئەوروپا لە بەرەی ئێراندان‌و لۆمەی ئەمریکییەکان دەکەن لە مەیلیان بۆ پڕۆسەی سەربازی‌و دەیانەوێت بە گفتوگۆ کێشەکان چارەسەر بکرێن.\nبۆریس جۆنسۆن کێیە؟\nئەو پیاوە لەساڵی 1964دا لە نیویۆرک لەدایکبووە، دایکی بەڕەگەز تورکەو هەر لەمنداڵییەوە هێناویەتییە بەریتانیا، ماوەیەک لەڕۆژنامەی دەیلی تەلەگراف رۆژنامەنووس بووەو بۆتە پەیامنێری یەکێتیی ئەوروپای هەمان رۆژنامە. دواتر لەچەند رۆژنامەیەکی تریشدا کاریکردووەو ئەو پیشەیەی بۆتە دەروازەیەک بۆ تێکەڵاوبوون بە کاری سیاسی. بەم جۆرە لەساڵی 2001 دا لەسەر لسیتی پارتی پارێزگاران بۆتە ئەندامی ئەنجومەنی نوێنەران، لە 2004 کراوەتە وەزیری دەوڵەت بۆ هونەرو کلتوور، ژمارەیەک بەرهەمی نووسین‌و کتێبی بڵاوکردۆتەوە، لەوانە مێژووی رۆماو لەندەن، لە 2009-2012، کراوەتە پارێزگاری لەندەن‌و لە 2015ش بۆتە ئەندامی ئەنجومەنی نوێنەران، لە 2016 پۆستی وەزیری دەرەوەی پێدراوە، بەڵام بەهۆی تەنگژەی برێکست ساڵی پار دەستی لەکارکێشایەوە.\nجۆنسۆن به‌وه ناسراوه كه دۆستی گه‌لی كوردستانه‌و لە ساڵی 2015 سەردانی هەرێمی کوردستانی کردو سەنگەرەکانی پێشمەرگەی بەسەرکردەوە، دواتر بەهاوڕێیەتی «قوباد تاڵەبانی» سەردانی سەنتەری شاری هەولێری کردو لەتۆڕە کۆمەڵایەتییەکانەوە وێنەی زۆریان بڵاوکردەوە .\nئەو پیاوە ژیانی پر بووە لەملانێی سیاسی‌و چەند جارێک لەکارەکانی دەرکراوە. زۆر دژی یەکێتیی ئەوروپایەو بەپڕۆژەیەکی نازییەکانی دەزانێت، پەلەیەتی لەچوونە دەرەوەی وڵاتەکەی لەو یەکێتییەدا، بەڵام کێشەی زۆری لەبەردەمدایە، چونکە لەنێوەندی سیاسیدا هێشتا ئەو مەسەلەیە بەتەواوی یەکلایی نەبۆتەوە. بەرەیەک هەن دەیانەوێت پەشیمان ببنەوەو راپرسییەکی تری بۆ بکەن، ژمارەیەک بەرپرس‌و دەسەڵاتداری ناو ئەو وڵاتە زۆر لەدژی ئەو پیاوەن‌و هەندێکیان هەڕەشەی دەست لەکارکێشانەوەیان کردووە کە ئەگەر ئەو ببێتە سەرۆک وەزیران‌و سیاسەتەکانی پیادە بکات.\nسەرچاوە: ئێندیپێندت، دۆیچەڤێللا، شپیگل ئۆنلای


ئەنجومەنی باڵای خانمان سکاڵایەکی تۆمارکرد – لڤین پرێس\nئەنجومەنی باڵای خانمان سکاڵایەکی تۆمارکرد\nئه‌نجومه‌نی باڵای كاروباری خانمان، نیگەرانە لە هەڕەشەو ترساندنی ژنان و كچان بە بڵاوكردنەوەی ڤیدیۆ تایبەتیەكانیان دەڵێت، سكاڵامان لەسەر تاوانباران تۆماركردووە.\nئەنجومەنی باڵای كاروباری خانمان، لە پەیامێكدا بڵاویکردەوە، بەهه‌ماهه‌نگی له‌گه‌ڵ لایه‌نه په‌یوندیداره‌كان له حكومه‌تی هه‌رێمی كوردستان، له‌نزیكه‌وه چاودێری ئه‌و فه‌وزایه ده‌كات كه له تۆڕه كۆمه‌ڵایه‌تیه‌كان هه‌یه.\nلە پەیامەكەدا هاتووە: به‌م دواییه‌ش له یه‌كێ له تۆڕه كۆمه‌ڵایه‌تییه‌كاندا، ژماره‌یه‌ك ژن و كچ به هه‌ڕه‌شه‌ی بڵاوكردنه‌وه‌ی په‌شیمانبوونه‌وه، به ووتنی قسه‌ی نه‌شیاو به‌خۆیان ناچار ده‌كرێن، له‌به‌رامبه‌ر بڵاونه‌كردنه‌وه‌ی ڤیدیۆ و وێنه‌كانیان، كه له‌لایه‌ن تاوانبارێكه‌وه هه‌ڕه‌شه‌یان لێده‌كرێت.\nئەنجومەنەکە وتوشیەتی: سكاڵامان له دژی تاوانباران له سه‌رۆكایه‌تی داواكاری گشتی تۆماركردووه‌و له به‌دواداچوونه‌كانمان به‌رده‌وامین و هاوكارو هه‌ماهه‌نگین له گه‌ڵ ده‌زگا په‌یوندیداره‌كان، بۆ دۆزینه‌وه‌ی ئه‌و تاوانبارانه‌ی هه‌ڕه‌شه ده‌كه‌ن\nپه‌یامێك له ئه‌نجومه‌نی باڵای كاروباری خانمان-ه‌وه\nمایه‌ی نیگه‌رانییه، جارێكی تر لەلایەن كه‌سانی نه‌فس نزمه‌وه تۆڕه كۆمه‌ڵایه‌تییه‌كان بۆ هه‌ڕه‌شه‌كردن له ژنان و كچانی هه‌رێمی كوردستان به‌كارده‌هێندرێت.\nبه‌م دواییه چه‌ندین حاڵه‌تی نایاسایی، نه‌خوازراو و دوور له به‌ها كۆمه‌ڵایه‌تییه‌كان له تۆڕه كۆمه‌ڵایه‌تییه‌كان، روویاندا، به‌داخه‌وه ئه‌مجاره‌ش كچان و ژنانی كراونه‌ته ئامانج.\nدیسان تاوانباران سنوره‌كانی ئیتیكیان به‌زاند، هه‌ڕه‌شه‌ی بڵاوكردنه‌وه‌ی وێنه و ڤیدیۆی قوربانیان ده‌كه‌ن بۆ سوكایه‌تیكردن و ئابرووبردنیان كچان، كه ئه‌مه‌ش كاریگه‌ری راسته‌وخۆی هه‌یه له‌سه‌ر ئاسایشی كۆمه‌ڵگه هه‌یه‌و ده‌بێته هۆی تێكدانی شیرازه‌ی كۆمه‌ڵ و چه‌ندین ئاسه‌واری نه‌خوازراوی لێده‌كه‌وێته‌وه.\nبه‌داخه‌وه له بری لایه‌نه ئیجابییه‌كانی، خه‌ریكه تۆڕه كۆمه‌ڵایه‌تیه‌كان له هه‌رێمی كوردستان مه‌ترسی له‌سه‌ر دواڕۆژی كچان و ژنان و كۆمه‌ڵگه به‌گشتی دروست ده‌كات و هۆكاره بۆ دابڕانی تاكه‌كانی خێزان و كۆمه‌ڵگه نه‌ك بۆ سوودوه‌رگرتن له باشییه‌كانی ئه‌و تۆڕه كۆمه‌ڵایه‌تیانه.\nئه‌نجومه‌نی باڵای كاروباری خانمان به‌هه‌ماهه‌نگی له‌گه‌ڵ لایه‌نه په‌یوندیداره‌كان له حكومه‌تی هه‌رێمی كوردستان، له‌نزیكه‌وه چاودێری ئه‌و فه‌وزایه ده‌كات كه له تۆڕه كۆمه‌ڵایه‌تیه‌كان هه‌یه‌و به‌تایبه‌تیش ژنان و كچانی به‌ئامانج گرتووه، به‌م دواییه‌ش له یه‌كێ له تۆڕه كۆمه‌ڵایه‌تییه‌كاندا، ژماره‌یه‌ك ژن و كچ به هه‌ڕه‌شه‌ی بڵاوكردنه‌وه‌ی په‌شیمانبوونه‌وه، به ووتنی قسه‌ی نه‌شیاو به‌خۆیان ناچار ده‌كرێن، له‌به‌رامبه‌ر بڵاونه‌كردنه‌وه‌ی ڤیدیۆ و وێنه‌كانیان، كه له‌لایه‌ن تاوانبارێكه‌وه هه‌ڕه‌شه‌یان لێده‌كرێت، كه ئه‌مه‌ش هۆكاره بۆ دروستبوونی دڵه‌ڕاوكێ و ترس و نیگه‌رانی لای هاوڵاتیان..\nئێمه وه‌ك ئه‌نجومه‌نی باڵای كاروباری خانمان سكاڵامان له دژی تاوانباران له سه‌رۆكایه‌تی داواكاری گشتی تۆماركردووه‌و له به‌دواداچوونه‌كانمان به‌رده‌وامین و هاوكارو هه‌ماهه‌نگین له گه‌ڵ ده‌زگا په‌یوندیداره‌كان، بۆ دۆزینه‌وه‌ی ئه‌و تاوانبارانه‌ی هه‌ڕه‌شه ده‌كه‌ن، تا بیاندۆزینه‌وه‌و راده‌ستی یاسایان بكه‌ین.\nله حكومه‌تی هه‌رێمی كوردستان\nئیدارەی خۆسەری لە بارەی خزمەتی سەربازی بڕیارێکی نوێی راگەیاند\nهەپەگە: حەوت گەریلا كه‌وتونه‌ته بۆسه‌یه‌كى چه‌كدارانى پارتیه‌وه‌و سه‌رجه‌میان شه‌هید كراون


به‌راوردێكی مرۆڤی سه‌رده‌می كۆرۆنا و كۆلێرا\nمرۆڤی سه‌رده‌می كۆرۆنا ئیتر وه‌ك مرۆڤی سه‌رده‌می كۆلێرا یان مرۆڤی سه‌رده‌می چاوه‌قووڵكه (تاعوون) نییه، مرۆڤی سه‌رده‌می كۆلێرا ئه‌وه‌نده‌ی عیشق و ئه‌وین تێدا مابوو كه هه‌م عیشقه‌كه‌ی له ژێر ئاڵای پاپۆڕێكی كۆلێرا لێكه‌وتوودا بپارێزێت، هه‌م هه‌وێنی ئه‌و عیشقه له هه‌ناوی خۆیدا بۆ ماوه‌یه‌كی دوور و درێژ له دۆخێكی ناكامی و هیجر و له‌كیسدان و نه‌خۆشیی ته‌شه‌نه‌سێندا هه‌ڵگرێت. نموونه‌ی هه‌ر زه‌قی ئه‌م مرۆڤه ئێمه له ڕۆمانی "عیشقی ساڵه‌كانی كۆلێرا" ده‌بینین. گابریێل گارسیا ماركێز له‌م ڕۆمانه‌دا مه‌رگ و خۆشه‌ویستی ده‌نێته به‌رانبه‌ر یه‌كتره‌وه و ئه‌وه‌ی لێره‌دا له ژیان ده‌مێنێته‌وه، پێداگرییه له‌سه‌ر خۆشه‌ویستی و بوونێكی ڕه‌مزییه له هه‌مبه‌ر نه‌خۆشییه‌كی مه‌رگهێنه‌ر و ته‌شه‌نه‌سێن به‌ناوی كۆلێرا.\nڕۆمانی عیشقی ساڵه‌كانی كۆلێرا ڕووداوه‌كانی شارێكی مێژوویی كه‌ناره‌كانی ده‌ریای كارائیب له كۆتاكانی سه‌ده‌ی نۆزده و سه‌ره‌تاكانی سه‌ده‌ی بیسته‌م ده‌گێڕێته‌وه، له دۆخێكدا كه وڵاتانی ئه‌مه‌ریكای لاتین له ناو شه‌ڕێكی گه‌رموگوڕی ناوخۆیی پاش جیابوونه‌وه‌یان له ئیمپراتۆریی ئیسپانیا به‌ره‌و داڕمان و فه‌وتان ده‌چن.\nچیرۆكه‌كه به خۆكۆژیی وێنه‌گری كۆنی شاره‌كه واته "خێرمیا دو سێنت ئاموور" ده‌ست پێ ده‌كات. "دكتۆر خونال ئوربینۆ" پزیشكی ناوداری شار كه هاوڕێی دو سێنت ئاموور بووه، له پاش ڕاپه‌ڕاندنی كاروباری ئیداریی بۆ ئه‌سپه‌رده‌كردنی له نامه‌یه‌كدا كه لێی به جێماوه، بۆی ده‌رده‌كه‌وێت كه خێرمیا دو سێنت ئاموور له هه‌موو ئه‌م ساڵانه‌دا به‌شێوه‌ی شاراوه و ژێره‌وانكێ ماشقه و یارێكی هه‌بووه. ئوربینۆش كه له‌و پیاوانه‌یه وا پێوه‌ر و پێودانگه كۆمه‌ڵایه‌تییه‌كان لای گرینگه و هه‌ر ده‌م پێڕه‌وییان لێ ده‌كات له‌م ڕووداوه كه له نامه‌كه‌دا باسی هاتووه ده‌شڵه‌ژێت، به‌ڵام هاوسه‌ره‌كه‌ی واته "فێرمینا داسا" كه هه‌میشه گوماناوی ڕوانیویه‌ته خێرمیا دو سێنت ئاموور، ئه‌م ڕووداوه‌ی به‌لا‌وه سه‌یر نییه و پێی ناشڵه‌ژێت.\nتا ئێره له یادمان بێت، ده‌شێ شێوازێكی ڕازاوی و په‌رده‌پۆش له جۆره عیشقێك بێت كه دو سێنت ئاموور له سه‌رده‌مێكی پڕ په‌رێشانی و سه‌خڵه‌تیدا ئه‌زموونی كردووه و لێره‌دا گێڕاوه‌ته‌وه و له‌ناو تۆڕ و ڕایه‌ڵه‌یه‌ك له پێوه‌ندیی عاشقانه و ژێره‌وانكێ و ڕۆمانسیی ناو ڕۆمانه‌كه‌دا به‌شێوه‌یه‌كی ڕه‌مزی ده‌لاله‌ت و ماناكانی ڕوون ده‌بێته‌وه.\nسێ ڕۆژ پاش مه‌رگی سێنت دو ئاموور، دكتۆر ئووربینۆ كه خه‌ریكه خۆی ئاماده ده‌كات بڕوات بۆ به‌ڕێكردنی ته‌رمه‌كه‌ی، بۆ هه‌ڵواسانی چنگڵه و قه‌فه‌سی تووتییه هه‌ڵاتووه‌كه‌ی به‌سه‌ر دارێكدا سه‌رده‌كه‌وێت، به‌ڵام ده‌كه‌وێته خواره‌وه و ده‌مرێت. ده‌شێ تووتی لێره‌دا وه‌ك ڕه‌مزێك بخوێنینه‌وه كه هه‌ڵدێت و نایه‌وێ ڕازێك كه له خۆشه‌ویستییه‌كی تر و له پێوه‌ندی له‌گه‌ڵ ژیانی دكتۆر ئوربینۆدا له ئارادایه بدركێت و قه‌ده‌ر وای بۆ به باش زانی كه به‌هۆی دره‌ختێكه‌وه بمرێت، نه‌ك ئاشكرابوونی ڕازێك كه دواتر زۆر سامناكتر و جه‌رگبڕ گیانی بستێنێت.\nله ڕێوڕه‌سمی سه‌ره‌خۆشی و پرسه‌كه‌یدا پیاوێك به ناوی "فلۆرێنتینۆ ئاریسا" دوای كۆتایی ڕێوڕه‌سمه‌كه ده‌چێته لای فێرمینا داسای ژنی دكتۆر ئوربینۆ، بیری ده‌خاته‌وه كه پاش 50 ساڵ هێشتا عاشقێتی و وه‌فاداره به عیشقه‌كه‌ی. ئه‌م كرده‌وه‌یه‌ی فلۆرێنتینۆ ده‌بێته هۆی شڵه‌ژان و تووڕه‌بوونی فێرمینا داسای شینپۆش و فلۆرێنتینۆ ئاریسا ڕه‌ت ده‌كاته‌وه. فێرمینا داسا له بنه‌ڕه‌تدا قوتابیی دێرك (صومعه)ی مریه‌می پیرۆز بووه. فلۆرێنتینۆ له بنه‌ڕه‌تدا كوڕی زۆڵ و حه‌رامزاده‌ی پیاوێكی ناوداره كه له كۆمپانیایه‌كی كه‌شتیئاژووتندا خاوه‌ن پشكه. باوكی فلۆرێنتینۆ به‌شێوه‌ی ناڕاسته‌وخۆ و له دووره‌وه یارمه‌تی ده‌دات تاك درێژه به ژیان بدات و زۆر لێی نێزیك نابێته‌وه، بۆیه نازناوی فلۆرێنتینۆ له دایكیه‌وه وه‌رگیراوه بۆی. دایكی واته "ترانزیتۆ ئاریسا" ژنێكی شایسته و سه‌لاره و دووكانێكی چێوتاشیی هه‌یه. فلۆرێنتینۆ له ژێر چاوه‌دێریی پیاوێكی ئاڵمانی به ناوی "لووتار تووگۆر" كه ته‌كنه‌لۆجیای ته‌لگه‌رافی هێناوه‌ته ئه‌و شاره له ئیداره‌ی ته‌له‌گراف كار ده‌كات، ڕۆژێك كه بۆ گه‌یاندنی ته‌له‌گرافێك ده‌چێته لای لۆرێنزۆ داسا، عاشقی كچه‌كه‌ی واتا فێرمینا داسا ده‌بێت. لێره‌وه پێوه‌ندی فلۆرێنتینۆ و فێرمینا ده‌ست پێ ده‌كات و پاش نامه‌گۆڕینه‌وه‌یه‌كی زۆر، دواجار ڕازه‌كه‌یان ئاشكرا ده‌بێت و فێرمینا له قوتابخانه‌ی دێرك ده‌رده‌كرێت و لورینزۆ له هه‌وڵ بۆ كۆتاهێنان به پێوه‌ندی ئه‌و و فلۆرێنتینۆ، كچه‌كه‌ی له‌گه‌ڵ خۆی ده‌بات بۆ سه‌فه‌رێكی دوور و درێژ. پاشان و دوای هه‌وڵێكی ناكام و ساوێلكانه‌ی فلۆرێنتینۆ بۆ دۆزینه‌وه‌ی زێڕ و زیو له‌ناو زه‌ریا، بۆ یه‌كه‌مین جار فێرمینا گومان له عیشقی خۆی بۆ ئه‌و ده‌كات و دواتر كه پاش ساڵانێك ده‌گه‌ڕێته‌وه بۆ هه‌مان شار و فلۆرێنتینۆ ده‌بینێت، ئاریسا هه‌ست ده‌كات هه‌ستێكی بۆی نییه و له خۆی ده‌یتارانێت و دووری ده‌خاته‌وه. هه‌ر له‌و سه‌رده‌مه‌دا دكتۆر خوناڵ ئوربینۆ كه له كۆلێژی پزیشكی له پاریس ده‌رچووه و گه‌ڕاوه‌ته‌وه بۆ شار، خوازبێنی له داسا ده‌كات، ئه‌گه‌رچی باوكی داسا واته لۆرێنزۆ زۆر پێداگره بۆ سه‌رگرتنی ئه‌م پێوه‌ندییه، ئه‌ویش به‌هۆی ئه‌و پێگه‌یه‌ی كه ئووربینۆ هه‌یه‌تی، به‌ڵام فێرمینا ڕه‌تی ده‌كاته‌وه و ئه‌وه دواتره كه به هۆكاری ئێره‌یبردنی به گه‌رموگوڕبوونی پێوه‌ندیی دكتۆر له‌گه‌ڵ كچه خاڵی واته "ئیلده براندا سانچز" وه‌ڵامی به‌ڵێی پێ ده‌دا و شوو ده‌كات به دكتۆر.\nلێره‌دا و تا ئێره ئێمه فلۆرێنتینۆیه‌ك ده‌بینین كه پاش 50 ساڵ هێشتا هیچ ئه‌زموونێكی خۆویست و عاشقانه‌ی له سێكس نه‌بووه و ده‌قی سێكسیی نه‌شكاوه، لێره‌شدا هۆكاری شووكردنی داسا به دكتۆر ته‌نیا ئێره‌ییه نه‌ك عیشق بۆی، كه‌واته ده‌كرێ بڵێی له تانوپۆی ئه‌م ڕووداوانه‌دا عیشق هێشتا لای داسا به‌شێوه‌یه‌كی په‌نامه‌كی و شاراوه ئاماده‌یه و پارێزراوه. ترانزیتۆ ئاریسا واته باوكی فلۆرێنتینۆ بۆ ئه‌وه‌ی كوڕه‌كه‌ی برینی ئه‌م ناكامییه‌ی بیر بچێته‌وه، ده‌ینێرێت بۆ سه‌فه‌رێكی كار بۆ شارێكی تر، له‌م سه‌فه‌ره‌دا ته‌نیا شتێك بۆی ڕوو ده‌دات شكانی شه‌قڵی سێكسی و جه‌سته‌یی، واته پێوه‌ندی وه‌رگرتنی له‌گه‌ڵ ژنێكی منداڵدار به‌ناوی روزالۆ. له‌م ڕه‌وته‌دا و پاش گه‌ڕانه‌وه‌شی له‌گه‌ڵ چه‌ندان ژن پێوه‌ندی ده‌كاته‌وه و له‌گه‌ڵیان ده‌خه‌وێت، به‌ڵام شتێك كه له تانوپۆی ڕۆمانه‌كه بۆ ئێمه ده‌رده‌كه‌وێت ئه‌وه‌یه، ئه‌م پێوه‌ندیگرتنه سێكسییانه ته‌نیا پێویستیی جه‌سته و له‌شن و هیچ تاسووق و تامه‌زرۆییه‌ك له ده‌روون و ڕۆحی عاشقی ئه‌ودا ناشكێنن. فلۆرێنتینۆ هه‌ر چاوه‌ڕوانه تا دكتۆر بمرێت و به وه‌سڵی ئاریسا بگات. پاش ساڵانێكی زۆر كه دكتۆر ئوربینۆ ده‌بێته كه‌سایه‌تییه‌كی ناودار و جێ و پێگه‌یه‌كی دیار و دره‌وشاوه په‌یدا ده‌كات، له ناوه‌ڕاستی پێوه‌ندی ژیانی هاوسه‌ریدا فێرمینا پاش دوو منداڵ وه‌ك به‌ری ئه‌م ژیانه، تێده‌گات شووكه‌ی واته دكتۆر له‌گه‌ڵ ژنێكی ڕه‌شپێست به‌ناوی "باربارا لینچ" پێوه‌ندی هه‌یه، ئه‌مه ڕیتمی ژیانی هاوبه‌ش و پێوه‌ندییه‌كه‌یان ده‌شڵه‌قێنێت و لاوازی ده‌كات. له‌م لایشه‌وه فۆرێنتینۆ پاش مردنی مامی، ده‌بێت به خاوه‌ن پشكی سه‌ره‌كی كۆمپانیا كه‌شتیئاژووتنه‌كه، ده‌بێت به مرۆڤێكی ناودار و ده‌سڕۆیشتوو. له‌م ماوه دوور و درێژه‌ی دابڕان و هیجر له ئاریسا، پێوه‌ندی له‌گه‌ڵ ژنانێكی زۆر ده‌كاته‌وه و ته‌نانه‌ت به‌هۆی ئه‌وه‌ی كه پێوه‌ندی له‌گه‌ڵ ژنێكی شوودار ئاشكرا ده‌بێت، مێرده‌كه ژنه‌كه‌ی ده‌كوژێت، به‌ڵام ئه‌و ته‌نیا له‌وه نیگه‌رانه كه ئاریسا به‌مه بزانێت نه‌ك شتی تر! پاش مه‌رگی دكتۆر، وه‌ك له سه‌ره‌وه ئاماژه‌م پێ دا، فلۆرێنتینۆ دێته‌وه بۆ لای فێرمینا و فێرمیناش پاش ئه‌وه‌ی كه سه‌ره‌تا ده‌یتارێنێت له خۆی و ڕه‌تی ده‌كاته‌وه، ورده ورده ڕێ ده‌دات به چه‌كه‌ره‌كردنه‌وه‌ی ئه‌وینی ڕێشه‌داری كۆن له ناخی خۆیدا. له دواجاردا ئاریسا به كچ و كوڕێكی گه‌وره‌وه كه ئێسته پێی ناوه‌ته ته‌مه‌ن، دێته‌وه ئامێزی فلۆرێنیتنۆ و به كه‌شتییه‌كی كۆمپانیاكه‌ی فلۆرێنتینۆ له‌گه‌ڵیدا ده‌چێت بۆ مانگی هه‌نگوین، عیشق له‌و سه‌رده‌مه‌دا و له ناو كه‌شتییه‌كه‌دا زیندوو ده‌بێته‌وه، دوا دیمه‌نه‌كانی ڕۆمانه‌كه ئه‌مه‌یه كه به‌هۆی ئه‌وه‌ی كه ئاریسا شه‌رم ده‌كات له‌وه‌ی هه‌ندێ ڕووخساری ناسیاو له كه‌شتییه‌كه‌دا ده‌بینێت، فلۆرێنتینۆ ڕازی ده‌بێت كه خۆیان دووقۆڵی له ناو كه‌شتییه‌كه‌دا بن، بۆیه موسافیره‌كان له به‌نده‌رێكدا داده‌به‌زێنێت و ئاڵای كۆلێرا لێكه‌وتووان هه‌ڵده‌كات به‌سه‌ر كه‌شتییه‌كه‌دا و له كاتێكدا كه كه‌شتییه‌كه‌یان ئاڵای كۆلێرا لێكه‌وتوانیان لێ هه‌ڵكراوه، له له‌نگه‌رگه‌ی كه‌شتییه‌كاندا ڕای ده‌گرن، كاپتنی كه‌شتییه‌كه ده‌زانێ پاش گه‌ڕان و پشكنین ئاشكرا ده‌بێت ڕاستییه‌كه ئه‌وه نییه و ته‌نیا عیشق هۆكاره بۆ ئه‌و ئاڵایه، ئه‌وه ئاڵای عیشقه له ژێر په‌ڕۆی كۆلێرادا و ئه‌نجام كاپتن له دیالۆگێكی سه‌رنجڕاكێش و ڕۆمانسیدا لێی ده‌پرسێت تاكه‌ی ده‌بێ ئاوا بڕۆین و فلۆرێنتینۆش ده‌ڵێت: تا ئه‌به‌د.\nئه‌وه‌ی ماركێز به ورد و درشتی و له تانوپۆی ڕۆمانه‌كه‌دا ده‌یه‌وێت به ئێمه‌ی بڵێت، ئه‌مه‌یه كه عیشق له هه‌ر كه‌وانه و دۆخ و گێژه‌ن و گه‌رده‌لوولێكدا ڕێی ڕاسته‌قینه و ڕه‌سه‌نی خۆی ده‌دۆزێته‌وه، نه نه‌خۆشییه‌كی وه‌ك كۆلێرا ده‌توانێ پێشی پێ بگرێت و نه پاره و سه‌رمایه ده‌توانێ له بیری باته‌وه، نه‌ك ژنانی زۆر و ڕه‌نگاڵه‌یی و جوان كه ئامێزیان كردووه‌ته‌وه، ده‌توانن عیشق له ڕه‌سه‌نایه‌تی و بنج و بناوانی ڕاسته‌قینه‌ی دوور بخه‌نه‌وه، بۆیه له هیچ سه‌رده‌مێكدا ته‌نانه‌ت له سه‌رده‌می كۆلێراشدا عیشق هیچ كات ون نابێت. شتێك كه لێره‌دا و پێوه‌ست به مرۆڤه‌كان و كارئه‌كته‌رانی سه‌ده‌ی نۆزده و ناو ئه‌م ڕۆمانه گرنگه ئه‌وه‌یه، هه‌موویان دیسیپلین و نۆرمێكی ئه‌خلاقییان هه‌بووه ئه‌گه‌ر ته‌نانه‌ت به‌شێوه‌یه‌كی ڕێژه‌ییش بووبێت، واته پێوه‌ری ئه‌خلاق عیشق و ده‌لاله‌ت و خوێندنه‌وه و فامكردنه‌كانێتی به هه‌موو ڕێژه‌گه‌رێتی و جیاوازییه‌كانیه‌وه، ئه‌مه بۆ مرۆڤی ئه‌و سه‌رده‌مه جۆرێك له پاكێتی و پاراستنی ڕه‌سه‌نایه‌تی مرۆڤبوونی خۆیان بوو، جۆرێك ئه‌كتی به‌رگریی له هه‌مبه‌ر له‌خۆ نامۆكردن و به‌كاڵابوون و داگیربوونیان له ڕێی هاوكێشه‌كانی بازاڕ بوو. ئێسته كه كۆرۆنا وه‌ك ڤایرۆسێكی تۆقێنه‌ر و نه‌ناسراو په‌ره‌ی سه‌ندووه و خه‌ریكه دنیا ده‌ته‌نێت و هه‌ر وڵاتێك به‌پێی پێكهاته‌ی كولتووری، سیاسی، ئابووری، كۆمه‌ڵایه‌تی و ته‌كنه‌لۆجیی خۆی ڕووبه‌ڕووی ده‌بێته‌وه، ده‌كرێ بپرسین چاره‌نووسی مرۆڤ و به‌هاكانیان له سه‌رده‌می كۆرۆنادا چی لێ دێت؟ ئایا له‌م سه‌رده‌مه‌ی ئێسته‌دا سه‌نگه‌رێك به ناوی عیشق ماوه تا مرۆڤ به‌رگری له به‌هاكانی خۆی بكات؟\nعیشق لێره‌دا ته‌نیا ئاره‌زوو و حه‌زی پیاوێك نییه بۆ ژنێك یان به پێچه‌وانه‌وه، به‌ڵكو ده‌لاله‌تێكی ره‌مزییه بۆ خۆشویستنی ژیان و ڕه‌فزكردنه‌وه‌ی مه‌رگ له مانا گشتییه‌كه‌یدا! ئایا ڤایرۆسێك كه یه‌كێك له ڕێیه‌كانی پێشگری له ته‌شه‌نه‌سه‌ندنی كه‌ره‌نیتنه‌كردنی تووشبووانێتی خۆی، ئاماژه‌یه‌ك نییه بۆ دۆئێل و لاكردنه‌وه‌یه‌كی تووڕه‌ی سروشت بۆ مرۆڤ و هه‌ژموون و ده‌ستدرێژییه‌كانی به‌سه‌ر سروشتدا؟ كه سروشت دواتر ئه‌م تۆپه‌ی خستووه‌ته زه‌وینی ژیرترین و عاقڵترین كائینی ئامێزی خۆی واته مرۆڤ؟ مرۆڤی شه‌قكراو و هه‌لا هه‌لاكراو! ئایا ئه‌مه سروشت نییه كه له ڕێی شه‌مشه‌مه‌كوێره‌یه‌كه‌وه پێمان ده‌ڵێت ئامانجه‌كانی مۆدێڕنیته و چاخی ڕۆشنگه‌ری كه عه‌قڵی به‌پێوه‌ر و پێودانگ دانابوو، پووچه‌ڵ و ناته‌واو و فشۆڵ ده‌رچوون؟ ئایا وه‌ك پێڕه‌وانی ڕێبازی فرانكفۆرت ده‌یڵێن نابێت به بیردۆزیی ڕه‌خنه‌گرانه‌وه بڵێین عه‌قڵی ڕۆشنگه‌ری به هه‌موو هێزیه‌وه هاوكێشه‌كانی بازاڕ و چۆنێتی پێوه‌ندی مرۆڤ به ئامرازه‌كانی به‌رهه‌مهێنان و هه‌یمه‌نه و هه‌ژموونی به‌سه‌ر مرۆڤ و دنیادا سه‌پاند و به‌ره‌و دۆخێكی ئۆبژه‌بوونی ته‌واو و دواتر كاڵابوونی برد؟ ئه‌ویش كاڵایه‌ك كه ئێسته ئه‌وه‌نده به‌هۆش و وشیار نییه كه بزانێ ئایا ئه‌مه فێڵی سروشته بۆ تۆڵه له سروشتكۆڵان، یان پلان و پیلانێكی ده‌سه‌ڵاتان و زلهێزانه بۆ له ناوبردنی ئه‌و كاڵایانه‌ی كه ماوه‌یان به‌سه‌رچووه؟ كاڵایه‌ك كه پێشتر دڵی هه‌بووه و عاشق بووه و سه‌رده‌می كۆلێرا و چاوه‌قووڵكه‌ی به عیشق و ئه‌خلاق تێپه‌ڕاندووه و ناوی مرۆڤه!\n1-گابریل گارسیا ماركز، عشق سالهای وبا، ترجمه‌ی اسماعیل قهرمانی پور، نشر روزگار\n2-بابك احمدی، خاگرات ڤلمت، درباره‌ی سه اندیشگر مكتب فرانكفورت، تهران نشر مركز، 1376\nگێڕانه‌وه‌ی ته‌یموور .. ئه‌نفال و زمانی گێڕه‌ره‌وه\nمرۆڤی ڕووت و قووت\nكۆرۆنا و ڕاڤه‌كانی ئه‌و دیو شاشه!


ئێران پەردەی لە سەر پایەگایەکی نوێی مووشەکی هەڵدایەوە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران ئێران پەردەی لە سەر پایەگایەکی نوێی مووشەکی هەڵدایەوە\nئێران پەردەی لە سەر پایەگایەکی نوێی مووشەکی هەڵدایەوە\nتەلەڤیزیۆنی دەوڵەتیی ئێران، ئەمڕۆ سێشەممە، وێنەگەلی بنکەیەکی مووشەکیی ئێرانی بڵاو کردنەوە کە لەوە پێشتر شاراوە بووە. پەردە لادان لە سەر ئەو بنکە مووشەکییە هاوکاتە لەگەڵ کێشمەکێشی ئێران و عەرەبستانی سعوودی و هەروەها کێشەکانی نێوان ئامریکا و ئێران لە سەر تاقیکردنەوە مووشەکەکییەکان، کە لە ئارا دایە.\nلەو وێنانەی کە تەلڤیزیۆنی کۆماری ئیسلای بڵاوی کردوونەتەوە، عەلی لاریجانی، سەرۆکی مەجلیسی شوڕای ئیسلامی ئێران دەردەکەوێ کە سەردانی ئەو بنکەیەی سەر بە سوپای پاسدارانی کردووە. لەو بنکەیە دا مووشەکی جۆری “عماد” بە کارایی دوورهاوێژی زیاتر لە ١٧٠٠ کیلۆمەتر بەرچاو کەوتووە.\nمانگی ئۆکتۆبری ساڵی رابردوو، ئیران یەکێک لەو مووشەکانەی بە سەرکەوتنەوە تاقی کردبۆوە. تاقیکردنەوەی ئەو مووشەکە، لە لایەن نەتەوە یەکگرتووەکانەوە بە توندی مەحکوم کرابوو و ئەوە بە پێشێل کردنی بڕیاری ئەنجومەنی ئاسایش لێکدرابۆوە کە بە پێی ئەو بڕیارە هەرجۆرە تاقیکردنەوە و بەرهەم هێنانی مووشەک بالستیک لە ئێران قەدەغە کردابوو.\nعەلی لاریجانی، هەر ئەمڕۆ و لە کاتی سەردانی ئەو بنکە مووشەکییە دا بەڵێنی داوە کە مەجلیسی شۆڕای ئیسلامی ئێران، لە کاتی پێداچوونەوە بە پڕۆژەی شەشەمی فراوانکرن و پەرەپێدانی دەوڵەت، پشتیوانی لە پەرەپێدانی توانای مووشەکیی ئێرانیش دەکات.\nبابەتی پێشوودوو هاوڵاتی بۆکانی بە هۆی گازگرتووییەوە گیانیان لە دەست دا\nبابەتی دواترناسیونالیزم- بەشی کۆتایی


پرۆژەی سفێر- پەیماننامەی مرۆیی و لایەنی هەرە کەمی پێوەرەکانی بەدەنگەوەچوونی مرۆییانە - BCF\nپرۆژەی سفێر- پەیماننامەی مرۆیی و لایەنی هەرە کەمی پێوەرەکانی بەدەنگەوەچوونی مرۆییانە\nئامانجی دەزگای خێرخوازی بارزانی لە وەرگێڕان و چاپکردنی رێبەرینامەی سفێر:\nبە دیسپلینکردنی کاری مرۆیی و بەرزکردنەوەی کوالێتی کاری مرۆیی لە هەرێمی کوردستان بۆ ئاستی جیهانی بەپێی رێسا و یاسا جیهانییەکان.\nکورتەیەک لەسەر پرۆژەی سفێر:\nمافی لەبەر گرتنەوە:\nئەم وەرگێڕانه كوردییەی پرۆژه‌ی سفێر پرۆژەیەكه به سەرپەرشتی دەزگای خێرخوازیی بارزانی ئەنجامدراوه. هیچ كەس و لایەنێك مافی نییه به بێ مۆڵەتی دەزگا چاپی بكاتەوه.\nسوپاسی هەموو ئەو كەسانه دەكەین كه به جۆرێك له جۆرەكان هاوكاربوون له وەرگێڕان و پێداچوونەوه و چاپكردنی ئەم كتێبه.\nتاقي كردنةوةي يةك\nتاقي كردنةوةي دوو\nئەپڕێڵی ٢٠١٨ هەولێر، هەرێمی کوردستان-عێراق\nPrevپێشترراپۆرتی ساڵانەی چالاکیەکانی دەزگای خێرخوازیی بارزانی بۆ ساڵی ٢٠١٧\nدواترهاوکاری گەیاندرایە ١٥٠٠ کەس لە زیان لێکەوتوانی لافاو لە پارێزگای هەولێرNext


سوپاى پاسداران تۆپبارانى ناوچه‌كانى باڵه‌كايه‌تى دەکات و برینداریش هەیە\nی مانگی حه‌وت ٠٣, ٢٠١٧\nبه‌ره‌به‌يانى ڕۆژى دووشه‌ممه سوپاى پاسدارانى ئێران جارێكى تر ناوچه سنوريه‌كانى باڵه‌كايه‌تى تۆپبارانكرد كه تێدا ئافره‌تێك برينداربووه و زيانێكى زور به‌ر به ماڵ و ماڵات و ئۆتۆمبێل و كێڵگه كشتوكاڵيه‌كانى جوتيارانى هه‌ر يه‌كه له گونده‌كانى گه‌له‌ژێر و گونده‌ژوور و كوێستانه‌كانى كۆنه ڕێ و دينۆ و كانى سۆرك و گردوگۆى لێكه‌وته‌وه و به‌شێك له هاوڵاتيانى ناوچه‌كه له ترسى تۆپبارانى كۆمارى ئيسلامى ماڵه‌كانيان جێهێشتووه.\nئه‌حمه‌د قادر قايمقامى قه‌زاى چۆمان له وتووێژێكدا له‌گه‌ڵ به‌شى كوردى ده‌نگى ئه‌مه‌ريكا ده‌ڵێت به‌هۆى تۆپبارانه‌كانى ئێرانه‌وه ئافره‌تێك برينداربووه و زيانێكى زۆرى ماڵی به ناوچه‌كه گه‌ياندووه.\nساڵانه ئێران تۆپباران ده‌كات بۆ سه‌ر ناحيه‌ى حاجى هۆمه‌ران و قه‌زاى چۆمان ئه‌مه‌ش ئه‌و كوێستانانه ده‌گرێته‌وه كه كۆچه‌ريیه‌كان و جوتياران ده‌گرێته‌وه و ئه‌و ژيانه‌ى كه‌له‌وێ هه‌يانه لێيان تێكده‌چێت.\nجارێکی تریش بەرەبەیانی ڕۆژی دووشەممە ئێران تۆپبارانى ناوچه‌كه‌ى كردەوه ، هه‌روه‌ها زيانى ژينگه‌ييشى به‌دواى خويدا هێنا . له‌باره‌ى ئه‌وه‌ى كه ئه‌م تۆپبارانه بۆ سه‌ر ئه‌و حيزبانه‌ن كه له‌و ناوچانه بنكه و باره‌گايان هه‌يه ياخود بۆ سه‌ر گوندنشينانه ؟ قايمقامى چۆمان دەڵێت ئه‌وان به بيانوى جۆراجۆر ئه‌و تۆپبارانانە ده‌كه‌ن و دەشڵێت ئێمه له ڕێگاى دام و ده‌زگافەرمییەکانی حكومه‌تى هه‌رێمەوە هەوڵدەدەینئه‌م جۆره تۆپبارانانه دووباره نه‌بنەوە. ،\nلە وەڵامی پرسیارێکی ئەحمەد زێباری سەبارەت بە بڵاوبوونەوەی دەنگۆی برینداربوونی چەندپێشمەرگەیەکی کۆمه‌ڵه‌ى شۆڕ‌شگێڕانى كوردستان بەهۆی تۆپبارانەکەوە، ئه‌حمه‌د قادر قايمقامى چۆمان ده‌ڵێت ئاگادارنییە و "ته‌نها ئه‌وه ئاگادارين كه‌وا زيان به كۆچه‌ره‌كانى ئه‌و ناوچانه كه‌وتووته‌وه كه برينداريان هه‌يه."\nبەڕێز قادر ده‌ڵێت حكومه‌تى هه‌رێم ئاگادارى كۆمارى ئيسلامى ئێران ده‌كاتەوە و "بۆ ئه‌م مه‌به‌سته ئێمه سه‌روى خومان و لايه‌نى په‌يوه‌نديدار ئاگادار ده‌كه‌ينه‌وه و ئه‌وانيش كارى پێويست ده‌كه‌ن."\nزانیاری زیاتر لە دەقی وتووێژەکەدایە:\nوتووێژ لەگەڵ قایمقامی چۆمان


پرسەداریێك لە 22 کانونی دووەم دەگری لە پرسەی کارمەندێكی پزیشكی فریاگوزاریدا، جەنات مەدحی حسێن، کە شەوی پێشتر لەلایەن چەند پیاوێكی چەکداره‌وه له ناو ئۆتۆمبیلێكی دەبڵئه‌كسله‌وه ته‌قه‌ی لێكرا و کوژرا لەکاتی گەڕانەوەیدا لە یەکێك لە خۆپیشاندانەکانی شارەکە. [حسێن فالح/ئاژانسی فرانس پرێس]\nسەرچاوەیەکی پۆلیس چوارشەممە (22 کانونی دووەم) وتی چالاکوانێكی عێراقی لە شاری به‌نده‌ریی بەسرە کوژرا، له‌میانه‌ی خۆپیشاندانه به‌رده‌وامه‌كاندا كه داوا لە دەسەڵاتداران دەکەن ئەو چاکسازییانە جێبەجێکەن کە دەمێکە چاوەڕوانیان دەکەن.\nسەرچاوەکەی پۆلیس وتی: "چالاکوانی مەدەنی جەنات مەدحی، 49 ساڵ، شەوی سێشەممە کاتژمێر 11 ی شەو تەقەی لێکرا لەلایەن چەند پیاوێكی چەکداره‌وه له ناو ئۆتۆمبیلێكی دەبڵئه‌كسله‌وه." وتیشی پێنج کەسی دیکە لەکاتی تەقەکردنەکەدا برینداربوون و یەکێکیش لەوانە چالاکوانی مەدەنییە.\nسەرچاوەیەك لە تاقیگەی پزیشکی دادی شارەکە پشتڕاستیکردەوە كه تەرمی مەدحی برینی فیشەکی پێوەیە.\nمەدحی ئەندامی گروپێکی چالاکوان بوو کە خزمەتگوزاری پزیشکی بۆ خوپیشاندەران دابینده‌كات. گروپەکە درەنگانی شەوی سێشەممە شوێنی سەرەکیی خۆپیشاندانەکەی بەسرەیان به‌جێهیشت و دواتر بە تەقەی چەکدارە نەناسراوەکان پێکران.\nکوشتنەکە دوایین کردەوەی شه‌پۆلێكی تووندوتیژییە دژ بە خۆپیشاندەران.\nکۆمسیۆنی باڵای مافەکانی مرۆڤی عێراق لە 15 کانونی یەکەم رایگەیاند كه حکومەتی عێراق لیژنەیەك پێکدێنێت بۆ دۆزینەوەی ئەو بکوژ و رفێنەرانەی چالاکوانانی خۆپیشاندانە جەماوەرییەکان دەکەن ئامانج.\nسیاسەتمه‌دارانی عێراق لە رابردوودا "بریکارانی ئێران"یان تۆمەتبارکردووە بە ئەنجامدانی تیرۆرکردن و رفاندنەکان.\nخۆپیشاندەران ئەم هەفتەیە دەستیانکرد بە زیادکردنی فشار لەسەر دەسەڵاتداران بۆ جێجەجێکردنی ئه‌و داخوازیانه‌ی دەمێکە داوایاندەکەن: هەڵبژاردنی پێشوەخت به‌گوێره‌ی یاسایەکی نوێی دەنگدان، سەره‌كوەزیرانێکی سەربەخۆ و گرتنەئەستۆی بەرپرسیاری له گەندەڵی و کوشتنی خۆپیشاندەران.\nزیاتر لە 460 خۆپیشاندەر کوژراون لە دوای بەرپابوونی خۆپیشاندانەکانه‌وه لە سەره‌تای تشرینی یەکەمی پاره‌وه و دواتر بەرفراوانتر بوون بەهۆی توڕەیی شەقامه‌وه دژ بە گەندەڵی و بێکاری و زیادبوونی داخوازییەکان بۆ جێبەجێکردنی چاکسازی سیسته‌ماتیك.


عادل عەبدولمەهدی داوا دەکات ئالآکە لەرووی دەستوریەوە پێش هەڵکردنی یەکلای بکرێتەوە\nعادل عەبدولمەهدی داوا دەکات ئالاکە لەرووی دەستوریەوە پێش هەڵکردنی یەکلای بکرێتەوە\nسەرۆک وەزیرانی عێراق داوا دەکات پێش هەڵکردنی ئاڵای هەرێمی کوردستان لە کەرکوک و ناوچە جێناکۆکەکان دەبێت دەستور یەکلایی بکاتەوەو، هەر لەو روانگەیەشەوە داوای کرد ئاڵاکە لەسەر بارەگای حیزبەکان داگیرێت.\nلەبەیاننامەیەکدا نوسینگەی عادل عەبدولمەهدی سەرۆک وەزیرانی عێراق، ئەمڕۆ چوارشەممە ٩ی کانونی دووەم بڵاویکردەوە،" سەرۆک وەزیران پەیوەندی بە پەلەی کردووە بە سەرۆک کۆماری عێراقەوە بەو پێیەی پارێزەری دەستور و هەروەها ژمارەیەک لە سەرکردە سیاسییەکان و رایسپاردوون بە داگرتنی ئاڵای کوردستان لە ڕووی پێشەوەی بارەگا حزبییەکانی شاری کەرکوک".\nلەو بەیاننامەیەدا هاتووە "سەرۆکی ئەنجومەنی وەزیران پەیوەندیی کردووە بە کەسایەتییە سیاسییەکانەوە بەوەی کە شێوازی گونجاو پرسیارکردنە لە دادگای فیدراڵی سەبارەت بە دەستوریی بوونی ئەو هەنگاوە پێش جێبەجێکردنی، ئەگەر بمانەوێت ڕێز لە دەستور بگرین".\nلە کۆتایی بەیاننامەکەی نوسینگەی عەبدولمەهدیدا ئاماژە بەوە کراوە، لە کاتی پەیوەندیکردنەکاندا هەندێک لە کەسایەتییە سیاسییەکان ئاماژەیان بەوە کردووە، کەرکوک ناوچەیەکی کێشە لەسەرە و مافی ئەوەیان هەیە ئاڵای کوردستانی تیا بەرزبکەنەوە، بەڵام سەرۆک وەزیران جەختیکردووەتەوە، شاری کەرکوک ناوچەیەکی کێشە لەسەرە و لە دەرەوەی ئەو سنورەیە کە دەستور بۆ هەرێمی کوردستانی دیاریکردووە، بۆیە ناوچە کێشەلەسەرەکان وەک خۆیان دەمێننەوە و نابێت هیچ گۆڕانکارییەکی تێدا ئەنجام بدرێت بە ئەمری واقیع، بەڵکو دەبێت دەستور بابەتەکە یەکلایی بکاتەوە، بەڵام بەرزکردنەوەی ئاڵای حزب و دروشمەکانی شتێکی ئاساییە و هەموو حزبەکان ئەنجامی دەدەن و پێچەوانەی دەستوریش نییە.\nشەوی ڕابردوو لە پاڵ ئاڵای عێراقدا ئاڵای کوردستان لەسەر ژمارەیەک لە بارەگا حزبییەکانی یەکێتی نشتیمانی کوردستان هەڵکرا.\nئه‌م بابه‌ته 1192 جار خوێنراوه‌ته‌وه


دوور بوون لە جەمسەرگیری رێگای پاراستنی کوردستانی باشورە\nیه‌كه‌م به‌رپرسی لوبنان به‌هۆی ته‌قینه‌وه گه‌وره‌كه ده‌ستی له‌كاركێشایه‌وه\nبه‌وێنه و ڤیدیۆ..ته‌لارێكی 5 نهۆمی له میسر داڕما و چه‌ند كه‌سێك بێسه‌روشوێن بوون\nنەتەوە یەکگرتوەکان جەخت لە گەڕانەوەی ئارەزومەندانەی ئاوارەکانی هەرێم دەکاتەوە\nدوور بوون لە جەمسەرگیری رێگای پاراستنی کوردستانی باشورە\nپەیتا پەیتا ململانێی هێزە نێودەوڵەتی و هەرێمایەتییەکان لە ڕۆژهەڵاتی ناوەڕاستدا بۆ سەرلەنوێ دابەشکردنەوەی ناوچەی هەژمون توندتر دەبێت. بە درێژایی سەد ساڵی ڕابووردوو ئەو ململانێیە بە چەندین قۆناغی جیاواز تێپەڕیوە و هێزی جۆراجۆری نێودەوڵەتی و هەرێمایەتی بە پلە و کارتێکردنی هەمەجۆر و جیاواز، بەشدارییان تیایدا کردوە.\nلە هەلومەرجی ئەمڕۆدا جگە لە وڵاتە یەکگرتووەکانی ئەمەریکا و روسیا و یەکێتی ئەوروپا، بەشێک لە دەوڵەتە هەرێمایەتییەکان وەک ئێران و تورکیا و سعودییە و ئیسرائیل لایەنەکانی ململانێ بۆ دابەشەبوونەوەی ناوچەی هەژمون پێک دەهێنن. هەر یەک لەو وڵاتانە ستراتیجی تایبەتی خۆیانیان هەیە، و ئەو ستراتیجیانەش بە پێی شێوازی داکۆکی لە بەرژەوەندییەکان، گۆڕانکاری بەسەردا هاتووە.\nلە سەرەتای ساڵی 2019 و لە میانەی شەری تیرۆر لە ناوچەکە و سەرهەڵدانی ئێران وەک هێزێکی کاریگەر پاش رێکەوتتنامەی ئۆتۆمی لە گەڵ وڵاتە زلهێزەکان، سیاسەتی وڵاتە یەکگرتووەکانی ئەمەریکا گۆڕانکارییەکی بەرچاوی بە خۆوە بینی و ئەمەش لە ڕوونکردنەوەی هێڵە سەرەکییەکانی ئەو سیاسەتە لە لایەن پۆمپیۆ وەزیری دەرەوەی وڵاتە یەکگرتووەکانی ئەمەریکا لە کۆڕێکیدا لە زانکۆی ئەمەریکی لە قاهیرە لە سەرەتای ساڵی 2019 ڕوونکرایەوە، و تیایدا وەزیری دەرەوی ئەمەریکا ڕەخنەی لە سیاسەتی ڕابووردووی وڵاتەکەی خۆی لە رۆژهەڵاتی ناوەڕاستدا گرت و ئەو سیاسەتەی بە شەرم ناوبرد، و بەڵینی ئەوەی دا کە پشتگیری لە هاوپەیمان و دۆستەکانیان لە ناوچەکەدا بەکەن و کار بۆ ڕووخاندنی رژێمە دیکتاتۆرییەکان ئەنجام بدەن، و سنوور بۆ دەستتێوەردانی ئێران لە ناوچەکەدا بە تایبەتی لە سوریا و عێراق و لوبنان، دابنێن. هەر لە چوارچێوەی ئەم ستراتیجە و لە ماوەی ساڵێکدا گۆڕانکاری چلۆنایەتی لە سیاسەتی ئەمەریکا لە چوارچێوەی ئەم رێبازە ئەنجام درا و سزاکانی ئەمەریکا لە سەر ئێران زیادی کرد، و ئەمەریکا سەربازگاکانی حەشدی شەعبی بۆردمان کرد، جگە لە بۆردومانکردنی سەربازگاکانی حزب الله و سوپای پاسدارانی ئێران لە سوریا لە لایەن ئیسرائیلەوە. ئاستی ململانییەکان گەیشتە کوشتنی قاسم سولیمانی سەرکردەی سوپای قودسی پاسداران و ئەبو مهدی موهەندس جێگری سەرۆکی حەشدی شەعبی لە فرۆکەخانەی بەغدا، و پشتگیریکردنی خۆپیشاندانەکانی خەڵکی ئێران دژ بە حکومەتی ئەو وڵاتە.\nهاوکات لە گەڵ ئەمەشدا حکومەتی ئێران سەڕەڕای قورسی سزاکانی ئەمەریکا لە سەر ڕەوشی ئابوری ئێران، لە سیاسەتی خۆی کە پشت دەبەستێت بە سیاسەتی "ولایە الفقیە" بەردەوام بوو، و ئەو رێبازەی گرتەبەر کە ئێران بە پایتەختی جیهانی ئیسلامی دەزانێت و جیهانی ئیسلامیش سنوورێکی جۆگرافی دەستنیشانکراوی نییە، و مافی خۆیەتی کە هیلالی شیعە درووست بکات، و ئەگەر ناکۆکی نێوان بەرژەوەندی نیشتمانی ئەو دەوڵەتانە و بەرژەوەندی ئیسلام هەبێت کە ئێران نوێنەرایەتی دەکات، ئەوا دەبێت بەرژەوەندی کۆماری ئیسلامی سەروەر بێت، و رێنماییەکانی "ولی الفقیە" تەنها سنوری ئێران ناگرێتەوە بەڵکو سەرجەم جیهانی ئیسلامی کە پێویستە میلیشیاکانی موقاوەمەتی ئیسلامی چالاکی خۆیان دژ بە بەرژەوەندییەکانی ئەمەریکا ئەنجام بدەن، و کار بۆ دەرکردنی سوپای ئەمەریکا لە عێراق بکرێت و لە ئاکامی ئەم ئاراستەیە سەربازگاکانی ئەمەریکا لە عێراقدا لە لایەن حشدی شعبی بۆردومان کرا.\nململانی و پێکدانەکانی ئێران و ئەمەریکا گەیشتە شەڕی بە وەکالەت، و دەستێوەردانەکانی ئێران بە شێوەیەکی ڕاستەوخۆ بە تایبەتی لە هەژمونی ڕاستەوخۆی لە عێراق و ئاراستەکردنی میلشیاکانی حەشدی شەعبی بە شێوەیکی زەق دیارە.\nپەرەسەندنەکانی ئەم ڕەوشە نوێیە بەتایبەتی لە عێراقدا وای کرد کە فشاری ئێران و ئەمەریکا لە سەر ناوەندی بریار لە حکومەتی هەرێمی کوردستان زیاتر بێت، بەتایبەتی کاتێک لە هەلومەرجێکی هەڵچووندا پێ ڕچاوکردنی پرنسیپی تەوافق ئەنجومەنی نوێنەرانی عێراق بریاری دەرچوونی هێزی ئەمەریکا دا.\nلەم هەلومەرجە نوێیەدا بزوتنەوەی رزگاریخوازی نیشتمانی کوردستان دووچاری وەرگرتنی هەڵوێست دەبێتەوە بەتایبەتی خۆپیشاندانی جەماوەری دژ بە حکومەتی عێراق پێ دەنێتە چوار مانگ و لە ئاکامدا نزیکەی 500 کەس شەهید کراون. سەرەڕای تێبینی نەگەتیفانە لە سەر بەشێک لە داواکارییە سیاسییەکانی خۆپیشاندەران وەک نەهێشتنی ئەنجومەنی پارێزگاکان، و داڕشتنی یاسایەکی هەڵبژاردن کە کەموکوڕی لە یاساکانی پێشتر زیاترە، و پانگەشەکردنی هەموارکردنی دەستور و ئاراستەبوون بەرەو ناوەندێتی زیاتر، بەڵام داواکارییە ئابورییەکانی جەماوەر دژ بە گەندەڵی و بەشبەشێنەی دەسەڵات و نەبوونی ڕادەی نزمی ژیانی پڕ کەرامەت و زیادبوونی هەژاری و برسێتی، ڕەوابوونی خۆی هەیە و دەسەڵاتی ئیسلامی سیاسی بە شیعە و سوننەوە توانای چارەسەرکردنی ئەم قەیرانەی نییە. بۆیە پشتگیریکردنی داواکاری رەوای خەڵک لە لایەن ناوەندی بریاری سیاسی لە هەرێمدا کارێکی پێویستە و ناکرێ لەم هەلومەرجەدا پشتگیری حکومەتی عادل عبدالمهدی یان هەر حکومەتێک بکرێت کە جەماوەری خۆپیشاندەران لە بەغدا و باشوری عێراق پێی قایل نەبن، بەتایبەتی پرنسپی تەوافق و شەراکەت و هاوسەنگی لە گەڵ تاقمی حوکمرانی چەند ساڵە لە عێراقدا کۆتای هاتووە، و ناکرێ ئەو ناوەندە دەسەڵاتە بە پشتگیری ناوەندی بریاری کوردستانی لەو شکستییە کە تێی کەوتووە رزگار بێت، بەتایبەتی چاوەڕێی ئەوە ناکرێت کە حکومەتەکانی ئیسلامی سیاسی حوکمران لە 2003وە تا ئێستا لە بەغدا کێشەکانی نێوان کوردستانی باشور و عێراق چارەسەر بکات یان چارەسەری قەیرانی دەوڵەت لە عێراقدا بکات.\nلەم هەلومەرجە ئێجگار ئاڵۆزەدا لە گەڵ ڕچاوکردنی هەڵوێست و ستراتیجە جیاوازەکانی وڵاتانی دیکە وەک روسیا و تورکیا، جگە لە هەڵوێستەکانی ئێران و ئەمەریکا کە دەوڵەتی عێراقیان کردۆتە گۆڕەپانی ململانێ و پێکدادانەکانیان، گرنگە بزوتنەوەی رزگاریخوازی نیشتمانی کوردستانی لە باشور بە وریایی مامەڵە لە گەڵ سەرجەم پێشهاتەکان بکات و نەبێتە لایەنێک لەو جەمسەرگیرییەی کە لە ناوچەکەدا هەیە، خۆی بە دوور لەو دابەشبوونە بگرێت، و بە پشتبەستن بە پێوەری بەرژەوەندی گەلی کوردستان هەنگاو و هەڵوێست لە سەرجەم پێشهاتەکان وەربگرێت و تەنها بە بەڵین و گفتوگۆی زارەکی بریاری سیاسی وەرنەگرێت، و لەم ڕەوشە پڕ ئاڵۆزەدا پاراستنی کوردستان بە پشتبەستن بە بەرژەوەندی جەماوەری کوردستان و دابینکردنی ژیانێکی پڕ کەرامەت بۆیان بە ئەرکی پلە یەک دێت، و بوونی هەژمونی و هێزی ئێران و ئەمریکا لە بەرژەوەندی کوردستاندا نییە.


Mewda Media | رێككەوتنی سەدە لەنێوان هێز و بەردهاوێشتندا\nرێككەوتنی سەدە لەنێوان هێز و بەردهاوێشتندا\nپرۆژەی رێككەوتنی سەدە، پرۆژەیەكی پێشنیازكراوی ئاشتەوایی ئەمەریكییە لەنێوان ئیسرائیل و فەلەستین، پێش وەختی خۆی و دوای ساڵ و نیوێك پروپاگەندەكردن بۆی لە 28/1/2020 راگەیەندرا، ئەو سنوورەی دۆناڵد ترەمپ لەم پرۆژەیەدا وێنەی كێشاوە بۆ دەوڵەتی ئیسرائیل و دەوڵەتێكی فەڵەستینی، وەرەقەیەكی ترەمپە بۆ خۆدەرخستن وەك سەرۆكیك كە سەرۆكەكانیتری ئەمەریكا بەم شێوەیە نەیانتوانیوە خۆیانی لە قەرە بدەن، هەروەك بۆ دوورخستنەوەی ئەو هەموو هەوڵەی دیموكراتەكانە لەسەی لەلایەن كۆنگریس و دژەكانییەوە بۆ ئەوەی بتوانێ جارێكیتر خۆی وەك سەرۆك كاندید بكاتەوە و هەشت ساڵ ببێتە سەرۆكی یەكێك لە زلهێزەكانی دنیا. هەروەها بۆ هاوكاری بنیامین نەتیاناهۆی سەرۆك وەزیرانی ئیسرائیلە كە بەهۆی گەندەڵییەكانییەوە كێشەكانی چووەتە بەردەم دادگا و بەهۆی راكێشانی دەنگی توندڕەوەكانی جولەكە بۆ خۆی بۆ ئەوەی ئەویش بتوانێ ببێتەوە بە سەرۆك و پارێزبەندیی سەرۆكایەتی وابكات نەچێتە بەردەم دادگا لەكاتێكدا هەڵبژاردن تەنیا چەند هەفتەیەكی ماوە و لەهەمانكاتیشدا دەنگی ئەو جولەكە توندڕەوانەی ناو ئەمەریكا بۆ دۆناڵد ترەمپ بێت.\nهەرچەندە بەپێی وتەی ترەمپ ئەم پرۆژەی رێككەوتننە لە هەموو پرۆژەكانیتر قورستتر و گرنگتر و مەترسیدارتریشە لەگەڵ ئەوەشدا هەوڵیداوە زۆر لایەن لە دژەكان بەلای پەسندكردنی پرۆژەكە یان هیچ نەبێ بێدەنگیان رابكێشێ، بینیمان لەكاتی راگەیاندنی پرۆژەكە باڵیۆزی وڵاتەكانی (بەحرەین، میرنشینە یەكگرتووەكانی ئیمارات و شانشینی عومان) ئامادەبوون، هەروەها ئەو وڵاتانەی كە ئاوارەی فەڵەستینیان تێدایە بەتایبەتی (ئوردن، سوریا و لوبنان) بە بودجەیەكی زەبەلاح هاوكارییان دەكرێت بۆ نیشتەجێكردنیان بۆ ئەو وڵاتانە كە خۆیان لەناو كێشەیەكی دارایی گەورەدان تا ماوەیەك كێشەكانیان چارەسەر دەبێ بەتایبەتی سوریا و لوبنان كە بەدەر لە كێشەی دارایی كێشەی سیاسی و كۆمەڵایەتییان تێدایە، بۆیە تا ماوەیەك دەمكوت دەبن و رەنگە جگە لە خۆپیشاندان و هەندێ بەیاننامە و نووسینی تۆڕە كۆمەڵایەتییەكان تێنەپەڕێ.\nتەنیا كاردانەوەی توند لەلایەن فەڵەستینییەكانی ناو وڵاتەكەیان دەبێت لە ژێر یەك چەتر كۆدەبنەوە و یەك هەڵوێستیان دەبێت، ئەوانیش ئەم دەسەڵاتەی بینیومانە كاردانەوە لە چەند موشەكیك و خۆپیشاندان و بەرد هاویشتن تێناپەڕێت.\nدەربارەی هەڵوێستی ئێرانیش، رەنگە ئێران خۆی لەبەرەی دژ ببینێتەوە وەك وەرەقەیەكیش بۆ گفتوگۆ بەكاریبهێنێت، بەڵام لای ترەمپ روونە كە كاردانەوەی زۆر بەهێزی نابێت بە تایبەت دوای كوشتنی قاسم سولەیمانی كە بینی كاردانەوەیەكی لە چەند موشەكێك تێپەڕی نەكرد.\nدەربارەی روسیاش كە زۆرینەی جار یەكلاكەرەوەیە، هەرچەندە ئاگاداری ورد و درشتی پرۆژەكەیە، بەڵام چاوەڕێی كاردانەوەی دۆستەكانیەتی لە ناوچەی رۆژهەڵاتی ناوەڕاست، وڵاتی میسریش لەڕێگەی ناوبژیوانەكەیە كە هەوڵی دانیشتنی نێوان مەحمود عەباس و بنیامین نەتەنیاهۆ دەدات، هەرچەندە مەحمود عەباس ئەو کۆبوونەوەیەی بەنامە رەتكردۆتەوە، بەڵام ئەو گفتوگۆیەش ئاسان ئەنجام نادرێت و زەمینەسازی زۆری دەوێت.\nلەگەڵ ئەمانەشدا كاتی ئەوە هاتووە نەخشەی ئەم ناوچەیە سایكس- پیكۆ و لۆزان بكرێتەوە، هەرچەندە ترسی گەورە هەیە لە پڕۆژەیەكی هاوشێوەی ئاوهادا و دڵڕازیكردنی حكومەتەكانی ناوچەكەیە و جێبەجێكردنیشی ئاسان نابێت و كۆسپی زۆر لەبەردەمیەتی، بەڵام وەك غەسان كەنفانی دەڵێ "نانەكەت دەدزن و لەدوایشدا پارچەیەكت دەدەنێ و دەبێ سوپاسیشیان بكەی لە دڵفراوانیاندا".\nبۆ گوێگرتن لە وتارەکەی نەرمین عوسمان دەست لەسەر ئەم ڤیدیۆیە دابنێ\nژن لە شیعرەکانی شێرکۆ بێکەسدا\nعیراق لە سەردەمی سەرۆكایەتیی بایدن و رەئیسیدا\nبەردەبازی دوانەكەوتن لە كاروان


لایەنگرانی حەشدی شەعبی لەبەدەم باڵیۆزخانەی ئەمەریکا دەکشێنەوە\nگروپە چەکدارییە نیمچە لەشکرییەکانی سەر بە ئێران کە لەبەردەم باڵیۆزخانەی ئەمەریکا لە بەغدا خۆپیشاندانیان سازدا دژ بە هێرشە ئاسمانییەکانی ئەمەریکا ڕۆژی چوارشەمە لە بەردەم باڵیۆزخانەکە کشانەوە هەرچەندە تاران و واشنتن بەردەوامن لە هەڕەشەکردن لە یەک.\nژمارەیەکی کەم لە خۆپیشاندەران لە بەردەم باڵیۆزخانەکە ماوەنەتەوە و دەڵێن لاناچن هەتا ئەو کاتەی هێزەکانی ئەمەریکا لە عێراق دەرنەچن. بەڵام زۆربەیان ڕۆشتوونەتەو شوێنێکی نوێی خۆپیشاندان لە بەردەم هۆتێلێکی نزیک.\nڕۆژی چوارشەممە حەشدی شەعبی کە زۆربەیان چەکداری شیعەن ڕایگەیاند پێویستە ئیتر خەڵکەکە بکشێنەوە ئێستا " پەیامەکەیان گەیشتووە"وەکو ڕێزێک لە حکومەتی عێراق کە " هەوڵی داوە ناوبانگی وڵاتەکە بپارێزێت.\nپێشترێکی ئەمڕۆ هێزەکانی ئاسایشی باڵیۆزخانەی ئەمەریکا گازی فرمێسک ڕژێن و گوللەی پلاستیکیان گرتە سەدان خۆپیشاندەری کە بەردەیان دەگرتە باڵیۆزخانەکەو کامێراکانی چاودێریان شکاند.\nنوێنەری تایبەتی ئەمەریکا بۆ ئێران براین هوک بە کەناڵی تەلەفیزیۆنی CNN ی ڕاگەیاند " دیپلۆماتەکانمان هەتا ئێستا پارێزراون لە ناو باڵیۆزخانەکەمان. ئەمڕۆ بارودۆخەکە زۆر باشترە. هیچ هەڕەشەیەکی هەنوکەیی لەسەر دەزگاکانی ئەمەریکا یان کارمەندەکان نییە."\nوەزارەتی دەرەوەی ئەمەریکا: ئەمەریکییەکانی باڵیۆزخانەکەمان لە بەغداد پارێزراون\nترامپ دەڵێت ناخوازێت لەگەڵ ئێراندا شەڕ ڕووبدات\nحەشدی شەعبی داوا لە خۆپیشاندەران دەکات لە باڵیۆزخانەی ئەمەریکا بکشێنەوە


باشترین كات بۆ وازهێنان له جگه‌ره‌كێشان كامه‌یه؟\nتاريخ: ۱۳۹۵ جمعه ۲۶ آذر ساعت ۱۴:۱۱ بازدید: 1040 نظرات: 1 کد مطلب: 2451\nپسپۆڕێكی ئه‌ڵمانی ده‌ڵێت باشترین كات بۆ وازهێنان له جگه‌ره‌كێشان ئه‌وكاته‌یه كه كه‌سه‌كه دڵه‌ڕاوكێ و گوشاری ده‌روونیی نییه، به‌پێچه‌وانه‌وه كاتێك كه‌سێك كێشه‌ی هه‌بێت له كاره‌كه‌ی یان له‌نێو خێزانه‌كه‌ی، سه‌خته بتوانێت ده‌ستبكات به جێبه‌جێكردنیی بڕیاری وازهێنان له جگه‌ره‌كێشان.\nگابرێللا بارچ، پسپۆڕ له بواری چاره‌سه‌ری ئالوووده‌بوون له ئه‌ڵمانیا، هه‌روه‌ها به ئاژانسی ده‌نگوباسی ئه‌ڵمانی گوتووه كه بڕیاری وازهێنان له جگه‌ره‌كێشان ده‌بێت یه‌كلاكه‌ره‌وه و یه‌كجاریی بێ، نه‌وه‌ك به پله‌به‌ندی و ورده ورده، چونكه كێشانی هه‌ر تاقه جگه‌ره‌یه‌ك "یاده‌وه‌ری ئالووده‌بوون" زیندووده‌كاته‌وه.\nبۆ ئه‌وه‌ی خۆڕاگر بێ و بڕیاره‌كه‌ی تا سه‌ر بێت، ده‌بێ كه‌سانی نزیك و ناسراوی ئاگاداربكاته‌وه له بڕیاره‌كه‌ی و داوایش له جگه‌ره كێشه‌كان بكات چیدیكه له نزیك ئه‌و جگه‌ره نه‌كێشن.\nله‌و هه‌ڵوێستانه‌ش كه كه‌سه‌كه به توندی هانده‌ده‌ن بۆ جگه‌ره‌كێشان، ئه‌وه ئه‌گه‌ر سێ خوله‌ك بیری په‌رش بكات و له‌بیری خۆی به‌رێته‌وه، توانای ده‌بێت رووبه‌ڕووی ئه‌و خولیا به‌هێزه راوه‌ستێ.\nبۆ په‌رشكردنی هزر، خانمه‌كه رێنمایی ده‌دات كه كه‌سه‌كه خۆی به رادیۆكه‌یه‌وه سه‌رقاڵ بكات و سه‌رنجبداته گوته‌كانی بێژه‌ره‌كه، بۆ نموونه بیژمێرێ چه‌ند جار ده‌ڵێت "من" یان "ئه‌و".\nبۆ ئاسانكردنی پرۆسه‌ی راهاتن له‌گه‌ڵ دووربوون له جگه‌ره‌كێشان، ده‌كرێ كه‌سه‌كه له سه‌ره‌تا په‌نا ببات بۆ له‌زگه‌ی نیكۆتین، به‌ڵام ته‌نیا بۆ چه‌ند هه‌فته‌یه‌ك، نه‌وه‌ك ئالووده ببێ به نیكۆتینی نێو له‌زگه‌كه.\nبرچسب ها: ئالوووده‌بوون, جگه‌ره, نیكۆتین, هاژه, وازهێنان\nوەڵا خوشە ئگە فێری بوی،لە نفرکێان پرسی حێف نە ئەو بدنت لە بێن دەبی؛ئەوێش کوتی حێف نە ئەو بدنە بە ساغی پچەتە بن گلی


زانکۆی ڕاپەڕین - یەکەمین فێستیڤاڵی ساڵانەی بەشی زانستی کۆمپیوتەر لە زانکۆی ڕاپەڕین بەڕێوەچوو\nیەکەمین فێستیڤاڵی ساڵانەی بەشی زانستی کۆمپیوتەر لە زانکۆی ڕاپەڕین بەڕێوەچوو\nبڵاوکراوەتەوە لە 02 ئایار 2017 . سەردانەكان: 348\nئەمڕۆ سێ شەممە ٢ی ئایاری ٢٠١٧، لە بیانی کۆلێژی پەروەردەی بنەڕەت لە زانکۆی ڕاپەڕین، بەشی زانستی کۆمپیوتەر یەکەمیین فێستیڤاڵی زانستی ساڵانەی خۆی بە دروشمی "زانستی ئەمڕۆ تەکنەلۆژیایە بۆ سبەی" بە سپۆنسەری (کارداتێک) سازکرد، کە تیایدا خوێندکارانی بەشەکە پرۆژە و کارە پراکتیکییەکانی خۆیان نمایشکرد.\nلە فیستیڤاڵەکەدا بەڕێز "د. مۆفەق خالید" سەرۆکی زانکۆ و، (د. احمد محمود) راگری کۆلێژی پەروەردەی بنەڕەت و ئەندامانی ئەنجومەنی زانکۆ، ژمارەیەکی بەرچاو لە مامۆستایان و خوێندکاران و زانستخوازانی دەرەوەی زانکۆ ئامادەبوون.\nفێستیڤاڵەکە بە نمایشکردنی کارە پراکتیکییەکانی خوێندکارن دەستیپێکرد، کە تیادا زیاتر لە ٣٠ پڕۆژەی ناوازە بە شێوەی پراکتیکی تاقیکرانەوە، گشت پڕۆژەکانی خوێندکاران بوونە جێی سەرنجی ئامادەبووان، هەروەک خوێندکارانی خاوەن پڕۆژە ئاماژەیان بۆە ئەوەکرد، ئەگەر لە ئایندەدە پاڵپشتی ماددی و مەعنەوی بکرێن، دەتوانن پڕۆژەکانیان زیاتر بەرەوپێش ببەن، بۆ ئەوەی لە کاتی گونجاودا سود لە پڕۆژەکانیان وەربگیرێت .\nهەر لە فێستیڤاڵەکەدا چەند کۆمپانیایەکی ناوخۆیی بواری ئامێرە هۆشمەندەکان بەرهەمەکانیان نمایشکرد، بەشێک لە بەرهەمەکانیان سەرنجی ئامادەبووانی بۆ لایخۆی ڕاکێشا.


فراکسیۆنە کوردییەکان: پڕۆژەیاسای بودجە لە بەرژەوەندیی هەرێم نییە | ROJnews\nفراکسیۆنە کوردییەکان: پڕۆژەیاسای بودجە لە بەرژەوەندیی هەرێم نییە\nپێنجشەممە, 27 ديس 2018 - 16:29\nفراکسیۆنە کوردستانییەکان لە ئەنجومەنی نوێنەرانی عێراق ڕایدەگەیەنن، پشکی هەرێمی کوردستان لە پڕۆژەیاسای بودجە بەپێی ژمارەی دانیشتوانەکەی نییە و دادپەروەرانە نییە، هاوکات باس لەوەش دەکەن ئەو سێ سیناریۆیەی بۆ پشکی هەرێم دیارییکراوە، هیچ کامیان لە بەرژەوەندی خەڵکی هەرێمی کوردستاندا نییە.\nئەمڕۆ لە نووسینگەی ئەنجومەنی نوێنەرانی عێراق لە شاری سلێمانی، سەرۆکی فراکسیۆنەکانی یەکێتی نیشتمانی کوردستان، بزوتنەوەی گۆڕان، یەکگرتووی ئیسلامی، کۆمەڵی ئیسلامی و هاپەیمانی دیموکراسی و دادپەروەری، کۆنگرەیەکی ڕۆژنامەوانییان لەبارەی پشکی هەرێمی کوردستان لە پڕۆژەیاسای بودجەی ساڵی ٢٠١٩ی عێراق ئەنجام دا.\nلە کۆنگرە ڕۆژنامەوانییەکەدا سەرۆک فراکسیۆنە کوردییەکان باسیان لە کەموکوڕییەکانی پشکی هەرێم لە پڕۆژەیاساکەدا کرد، ئەحمەدی حاجی ڕەشید سەرۆکی فراکسیۆنی کۆمەڵی ئیسلامی ڕایگەیاند، ئەو سێ سیناریۆیەی بۆ پشکی هەرێم لە بودجەی عێراقدا پێشکەشکراون، هیچ کامیان لە بەرژەوەندی خەڵکی هەرێمی کوردستان و شایستەی هەرێمدا نییە.\nلە پڕۆژەیاسای بودجەی ساڵی داهاتوودا، پشکی هەرێم بە سێ سیناریۆ دانراوە، له‌باره‌ی سیناریۆکانی ناردنی ڕێژه‌ی لەسەدا ١٢.٦٧ سه‌نته‌ری زانیاری و لێکۆڵینه‌وه‌ی ستراتیژی کوردستان له راپۆرتێکیدا، بەم شێوەیە باسی لە سێ سیناریۆکە کردووە.\nله راپۆرته‌که‌دا، ئاماژه به‌وه‌کراوه که ئەگەر حکومه‌تی عێراق کۆی گشتی بودجەی بەکاربەر و وەبەرهێنان رەوانەی هەرێمی کوردستان بکات، کە بڕەکەی (٥٧٠) ملیار دینار دەبێت لەمانگێکدا، دەکاتە له‌سه‌دا ٦٥ سیستمی کۆنی مووچەی کوردستان و سه‌دا ٩٥ی سیسته‌می پاشکه‌وتی مووچه، که هه‌رێمی کوردستان ماوه‌ی زیاتر له ساڵێک و ١٠ مانگه په‌یڕه‌وی ده‌کات.\nله راپۆرته‌که‌ی سه‌نته‌ره‌که‌دا، رونکراوه‌تەوە که ئەگەر بەغدا تەنیا بودجەی بەکاربەر رەوانەی کوردستان بکات، که بڕەکەی ٤٣٥ ملیار دینار دەبێت لەمانگێکدا، ئه‌مه‌ش ده‌کاته لە سه‌دا ٤٥.٦٥ی کۆی گشتی مووچه له کوردستان به سیسته‌می کۆن و سه‌دا ٦٧ی سیسته‌می پاشه‌که‌وتی فه‌رمانبه‌ران.\nله راپۆرته‌که‌ی سه‌نته‌ره‌که، به‌ئه‌گه‌ری "به‌هێز"ی سیناریۆی سێیه‌م کراوه، که به‌لای سه‌نته‌ره‌که خراپتیرین سیناریۆیه، به‌وشێوه‌یه ئه‌گه‌ر بەغدا بودجەی فعلی رەوانە کوردستان بکات، به‌ڵام دوای دەرهێنانی کورتهێنان، ئەوکات ٣٤٨ ملیارو ٤٠٠ ملیۆن دینار به‌ر کوردستان ده‌که‌وێت له مانگێکدا، ئه‌مه‌ش ده‌کاته لە سه‌دا ٣٩.٩ی کۆی گشتی مووچه به سیسته‌می کۆن و سه‌دا ٥٣.٦ی مووچه‌ی ئێستا به پاشکه‌وته‌وه.\nسه‌رۆکی فراکسیۆنی کۆمه‌ڵ، لە کۆنگرە ڕۆژنامەوانییەکەدا باسی لەوەش کرد تێبینی زۆریان لەسەر پڕۆژەیاساکە هەیە، وتیشی: "بێگومان وه‌زیری دارایی که کورده ده‌توانێت گوێ له تێبینییه‌کانمان بگرێت و شایستەیی کورد له‌بودجه‌ی عێراق جێگیربکات، به‌ڵام تائێستا به‌داخه‌وه گوێی لێ نه‌گرتووین".\nئەحمەد حاجی ڕەشید، کە ئەندامى لیژنەى دارایى پەرلەمانیشە، باسی لەوەش کرد کە پشکى هەرێم لە کۆتا رەشنوسى پڕۆژەى بودجە کە خوێندنەوەى بۆکراوە بە ١٢.٦٧جێگیرکراوە، لەکاتێکدا بە پشت بەستن بە داتاى فەرمى وەزارەتى پلاندان، ژمارەى دانیشتوانى هەرێم زیاتر لە پێنج ملیۆن کەسە و بەپێى رێژەیى دەکاتە نزیکەى لەسەدا ١٤.\nهاوکات هۆشیار عەبدوڵا، سەرۆکی فراکسیۆنى گۆڕان لە کۆنگرە رۆژنامەوانییەکەدا باسی لەوە کرد لە مادەى ١١ی پڕۆژەیاسای بودجە، حکومەتى هەرێم پابەند کراوە بەوەى ژمارەى راستەقینەى فەرمانبەرانى هەرێم رادەستى بەغدا بکات، داواشی کرد حکومەتى هەرێم پاکسازى لە لیستى فەرمانبەران بکات و ئاشکرا بێت کە ژمارەى راستەقینەی فەرمانبەر و موچەخۆرانى حکومەتى هەرێم چەندن".


Kurdi | Mimmi\nتوَرِوَن توَجين تالَو(مالَى كجانه له توَرِكوَ) شويَنى كوَبونه وه يه بوَ هه مو كجان و ئافره تانى گه نج له ته مه نى ۱۲ هاتاكو ۲۸ . له م مالَه ,ئاتوانى كوَبونه وه بكه ى له گه لَ خه لَكدا , خوَ رِاهيَنان بكه ى له سه ر زمانى فللندى, كوَمپيوته ه ر به كار بهيَنى ويارمه تى به تاكه كه سيَك وه ربگرى له كيَشه وه كو ته ندروستيت و ئه ركى مالَه وه و كيَشه كانى هه مو روَژانى تر. ئه توانى شتى ده ستكرد بكه ى, يارى بكه ى, چيَشت بكه ى له گه لَ ئه وانه ى كه له مالَه كه ن . هه روه ها, ده توانى به شدارى بكه ى له هه مه رنگى خوليا وگرووپى گفتوگوَ و روداوه كان. ژه مى بچووك ئاماديه. چالاكيَكان له م مالَه دامه زراوه له سه ر ئاره زوى كجان وگه نجه ئافره تان.\nئه م مالَه له سه نته رى توَرِكوَيه , خوَشه و جيىَ متمانه يه .ستافى كريَكاران هه مويان ئافره تن. به خيَرهاتنت ده كين بوَ سه ردانى مالَه كه له گه لَ خيَزانكه ت به پيشه. چالاكيَكان به خوَرِاييه.\nهيوادارين چاومان پَيتان بكه وىَ\nيلوَپيستوَنكاتوَ ۲٦ بى, نه هوَمى ٦\nهاوکاری گەنجان لە ماڵەوە\nیەکێک لە چالاکیەکانی کار لە گەڵ گەنجان لە ماڵەوە، لە بەهاری ٢٠١٧ لە ڤاریسوا گەشەی کردووە. کار و چالاکیەکانی زۆرتر دیاری کراوە بۆ کچانی کۆچبەری پۆلی ٥ تاکو ٩ کە لە ڤاریسوا و دەوروبەری دەژین و زۆربەی کاتی بەتاڵیان لە ماڵەوە بە سەر دەبەن. مەبەستمان دروست کردنی پەیوەندیەکی کراوە و جێی متمانە لە گەڵ کچەکە و بنەماڵەکەیەتی .یەکەم دیدار لە ناو ماڵی بنەماڵەی کچەکە دەبێت و ئەو جار لێکدانەوەیەک لەسەر پەیوەندیەکان و داخوازیەکانی کچەکە دەکەین\nلە دیدارەکانماندا هەمان بابەت دووبارە دەکەینەوە کە لە کار و چالاکیەکانی خانەی کچانی تورکودا دەکرێت بۆ نمونە یارمەتی دان لە ئەرکەکانی قوتابخانە دا ، نان و کیک دروست کردن، دروست کردنی کاردەستیەکان، هیتد\nئامانجمان لەم کارانە بەربڵاو کردنی بازنەی ژیانی کچەکە و دۆزینەوەی چالاکیەک بە دڵی خۆی لە کاتی بەتاڵ دایە. گرنگ ئەوەیە کچەکە هان بردرێ کە کارەکانی بە سەربەخۆیی ئەنجام بدات و بەشداری لە چالاکیەکان دا بکات. ، کە ئەوەش پاڵپشتێکە بۆ باش گوزەرانی گشتی و پێشکەوتنی کەسایەتی کچەکە\n.کار لە گەڵ گەنجان لە ماڵەوە، پەیوەندی لەگەڵ کاروباری ماڵە کچان ئاسانتر دەکاتەوە


کوردیپێدیا - چۆم درێژ\n🏰 چۆم درێژ | پۆل: شوێنەکان | زمانی بابەت: 🏳 کوردیی ناوەڕاست\n3. 👁 شیوە زوور\n4. 👁 گرد مەندیل\n5. 👁 گەردین\n6. 👁 مەمی خەڵان


مەکتەب سیاسییەکی یەکێتی: کەسانێک هەن لەناو یەکێتی و پارتی کۆبوونەوەکان تێکدەدەن\nئەندامێکی مەکتەبی سیاسی یەکێتی دەڵێت، لە کۆبوونەوەی ئێوارەی دوێنێی مەکتەبی سیاسییدا بڕیار دراوە یەکێتی بەشداری کۆبوونەوەی ئەمڕۆی پەرلەمان نەکات، بەڵام دواتر لەدەرەوەی مەکتەبی سیاسی داوای دواخستنی کۆبوونەوەکە کراوە، دەشڵێت، بە ئەگەرێکی زۆر سبەینێ یەکێتی بەشداری دانیشتنەکە دەکات.\nبڕیاربوو ئەمڕۆ یەکشەممە دانیشتنی پەرلەمانی کوردستان بەڕێوەبچێت و بەهۆی ناکۆکییەکانیشی لەگەڵ پارتی، یەکێتی بڕیاریدابوو بەشداری دانیشتنەکە نەکات.\nئەندامێکی مەکتەبی سیاسی یەکێتی کە نەیویست ناوی ئاشکرابکرێت بە ناس کوردی ڕاگەیاند: "ئێوارەی دوێنێ مەکتەبی سیاسی کۆبووینەوە و بڕیاردرا کە یەکێتی بەشداری دانیشتنەکەی ئەمڕۆی پەرلەمان نەکات، هیچ قسەیەکیشمان لەگەڵ پارتی نەکردبوو لەوبارەیەوە."\nوتیشی، بە هەموو ئەگەرێک دەبوو ئەمڕۆ دانیشتنەکەی پەرلەمان بکرایە، بەڵام دوای کۆبوونەوەکەی مەکتەبی سیاسی، هەندێک شتی دیکە لەدەرەوەی بڕیارەکانی مەکتەبی سیاسی ڕوویداوە و داواکراوە کۆبوونەوەکە بۆ سبەینێ دوابخرێت.\nئەو ئەندامەی مەکتەبی سیاسی یەکێتی ئاماژەی بەوەشكرد، بەوپێیەی کە ڕێواز فایەق بانگهێشتی پەرلەمانتارانی کردووە بۆ کۆبوونەوە، ئەوا بە ئەگەرێکی زۆر سبەینێ یەکێتی لە کۆبوونەوەکە بەشدار دەبێت.\nئەو ئەندامەی مەکتەبی سیاسی یەکێتی باسی لەوەکرد، کێشەکانی نێوان پارتی و یەکێتی هێندە گەورە نین کە ئەو ماوە زۆرە نەتوانن کۆببنەوە، بەڵام لەناو هەردوو حزب کەسانێک هەن کە نایانەوێت کۆبوونەوە بکرێت و هەردوولا لەیەک نزیکببنەوە، بۆیە لەگەڵ نزیکبوونەوەی وادەی کۆبوونەوە، لە سۆشیاڵ میدیا پرسێک دروست دەکەن و شەڕی میدیایی دەستپێدەکاتەوە.\nجەختیشیکردەوە، دروستکردنی ئەو کێشانە بێ مەبەست نین، بەڵکو ئامانجیان لە پشتەوەیە و ئاڕاستەکراون لەلایەن ئەو کەسانەی نێو هەردوو حزبەکە بۆ تێکدانی کۆبوونەوەکە.


(لینا)ی سیروان بارزانی و خانەوادەی پێشمەرگە شەهیدەکانی شەڕی داعش\nTuesday, 11.17.2020, 20:24\nگەر هەرێمێک لە لایەن کۆمەڵێک چەتەو مافیاو دزو تاڵانچیەوە بەڕێوە ببرێت ،هەر بەو جۆرە دەبێت کە ئێستا هەیە.ئەوانەی هەرێم دەبەن بەڕێوە لەهەموو بەها و خەسڵەت و پرەنسیپەکانی ئینسانی،ویژدانی ،ئەخلاقی،بەزەیی ،دادپەروەری داماڵراون. ئەوەی ئەمانەی ڕاگرتوە کۆڵەکەو ڕایەڵەکانی پارەو دەستکەوتە. ئامادەن لە پێناو بەدەستهێنانیدا هەموو کارێکی ناشەرعی،نایاسایی ،نا ئەخلاقی ئەنجام بدەن.\nگەر لەبەردەم مایکدا،لە ڕووبەری شاشەکاندا، لە کۆڕوو کۆبوونەوەکاندا،لە بەرەی درۆی جەنگدا ، لە ڕیزی پێشەوەی مەراسیمی بۆنەویادەکاندا ، یەکێک لەم مرۆڤانەتان لەو شوێنانەدا دی و قسەی کرد، و باسی خۆشەویستی خاک و نیشتمان و پیرۆزی شەهیدانی کرد،ئەوە تەواو دڵنیابە کە درۆدەکات و قسەکانی هەنگاوێک بڕناکەن ،وە خودی خۆیشی بڕوای پێیان نیە .خۆگەر کەسێکیش بڕوای بەوقسانە هێنا ،ئەوە با دەست لە ئەقڵی خۆی بشوات.\nئەوەتی ئەم سیاسیە فاشیلانە دەستیان گرتوە بەسەر موقەدەراتی وڵاتدا ، هەربوارێکیان بۆ ڕەخسابێت، بۆخۆ خۆشەویستکردن ،بەقسەی جوان و جۆرەها پێناسەی سەنگین ،باسی پیرۆزی خوێنی شەهیدی پێشمەرگەو هاوکاری زیاتری خانەوادەکانیان کردوە،لەوانەیە هەندێک جار فرمێسکی درۆزنانەشیان ڕشتبێت.دیارە قسەکردن ئاسانە و باجی لەسەر نیە وە لەسەریان نابێت بەماڵ.\nلە واقیع و پراکتیکدا هەردەم پێچەوانەی بەڵێن و قسە سواوەکانی ئەو سیاسیە شکستخواردوانە پەیڕەو کراوە. شاراوە نیە کە هەردوو حیزب بە ئەنقەست سوکایەتی بەخانەوادەی پێشمەرگەی شەهید دەکەن.ئەو دووحیزبە هێندە پێویستیان بە پێشمەرگە هەیە تالەژیاندا شەڕیان بۆ بکات و دەستەڵاتەکەیان بپارێزێت ،ئیدی کە شەهیدبوو لە لیستی خۆیاندا دەیسڕنەوە و خانەوادەکەشی پشتگوێ دەخەن..\nبیستومەو جێگەی بڕوایە کە هەندێک لە سەرکردە شەهوەتبازەکانی هەردوو حیزب بەناوی هاوکاری و ئیمتیازاتەوە داوای پەیوەندی سۆزداریان لە هەندێک له هاوسەری پێشمەرگە شەهیدەکان کردوە،بەتایبەت لە ژنە گەنج و جوانەکان.\nسوکایەتی و بێ ڕێزی دەسەڵاتی مافیا بە خانەوادەی پێشمەرگەی شەهید، هەموو سنوورێکی بەزاندوە ،بەجۆرێک پێگەو ڕێزی ناپاکێک،سەرۆک جاشێک،کۆنە بەعسیەک زیاترە لە خانەوادەی پێشمەرگەیەکی شەهید.\nنوێترین سوکایەتی ڕووداوەکەی هەولێربوو ،کە بەناوی هاوکاریەوە ژمارەیەک خێزانی شەهیدانی دەستی داعشیان بابگهێشتکردبوو بۆ بەردەم نەخۆشخانەی پێشمەرگە.\nهەموو دیتمان بەو هاوکاریە بێ نرخ و بێ بایەخانە چ سوکایەتیەکیان بە خانەوادانەی شەهیدان کرد و چ ڕسواییەکیش بوو بۆ دەسەڵات.\nئەوانەی بەوکارە هەستان دەیانویست بە جلە کۆنە و نەعڵ و دایبی ڕازیان بکەن،دزیەکیش بۆ خۆیان مسۆگەر بکەن و پاشان ڕاپۆرتێکی پڕ لەدرۆ بەرزبکەنەوە بەناوی[هاوکاریکردنی خانەوادەی سەربەرزی شەهیدان ئەنجامدرا ] .\nئەوەی جێگەی دڵخۆشی بوو هەڵوێستی بوێرانەی ئەو خێزانانە بوو کە بە چەندین گوزارشتی تووند و زبر ،سەرانی پارتیان شەرمەزارکرد و هەر لەوێشدا دیاریەکانیان سوتاند و بێ ڕێزیەکەیان قەبوڵ نەکرد.\nدەبوو پاش ئەو ڕووداوە وەزیری پێشمەرگە داوای لێبووردنی لەو خێزانانە بکردایە، بەڵام بەهۆی نەبوونی وشەی لێبوردن لە فەرهەنگی کاربەدەست و سیاسیەکاندا ئەو شتە ڕووینەدا .هەروەها ئەو لایەنەی ئەو کەلوپەلانەی بۆ خێزانەکان کڕی بوو ،دەبوو لە بەردەم میدیاکاندا داوای لێبووردنی بکردایە ،لەوە زیاتریش دەبوو پێڵاوی ئەو خانەوادانەیان ماچ بکردایە کە ئەو سوکایەتیەیان پێکرا.\nئەمانە هیچی نەکرا ،چونکە بێگومان وەزیری پێشمەرگە دەڵێت ئاگام لەو کارەنیە ، ڕاستیش دەکات [لەبەر ئەوەی پارتی زۆر کاری سەربەخۆی بەناوی وەزارەت و دامەزراوەکانەوە کردوە].\nئەولایەنەش کە پارەی لە ڕێکخراوە ئەمریکیەکە وەرگرتووە ،لەبری پێدانی پارەکە ،جلە کۆنەی بەناوی هاوکاریەوە داوە پێیان، وەک هیچ ڕووینەدابێت بێ لێپرسینەوە و سزا دەربازدەبن،چونکە پشتیان قایمە و بەجۆرێک لە جۆرەکان لینکیان لەگەڵ حیزب هەیە.\nدۆخی ژیانی سەخت و ناهەمواری خانەوادەی شەهیدان لە هەرێم ،بەو جۆرەیە کە ئاماژەم پێدا،لەبەرامبەردا خێزانی سیاسیە فاشلەکان لە کوڕو کچ و کەسەنزیکەکانیان لەسەر حسابی خوێنی ئەو شەهیدانە ژیانێکی شاهانە دەژین. لەهیچ کەمیان نیە ،بێ کێشە سەفەری وڵاتان دەکەن، لەگرانترین بازاڕەکانی جیهان پێداویستیەکانیان دەکڕن، لە ناوەوە دەرەوەی وڵات خاوەنی ڤێلاو مەزرەعەو کۆمپانیای جۆراوجۆرن،لە باشترین زانکۆکانی جیهان دەخوێنن.\nخێزانی شەهیدانیش نە دەتوانن سەفەر بکەن،نە پارەدارن،نە خاوەنی کۆمپانیان ،نە منداڵەکانیان لەزانکۆ ئەهلی و جیهانیەکاندا دەخوێنن ،بەکوورتی و کوردی لەهەموو پێداویستی و خۆشیەکانی ژیان بێبەشن ،تەنها هەوڵیان ئەوەیە پاروە نانێک بە کەرامەتەوە بخۆن .\nگەر کیژەکەی[ماریشاڵ]سیروان بارزانی بزنس مان و خاوەنی کۆمپانیای کۆڕەک بەنمونە بهێنمەوە ،بە ئاسانی ئەو ناعەدالەتی و ناهەقیەمان بۆ دەردەکەوێت.\nئەم کچە کە ناوی [لینا]یە تەمەنی ٢٦ساڵە ،تەنها بەهۆی باوکیەوە دنیایەک پارەی دزراوی خراوەتە بەردەست تا بازرگانی پێوە بکات.\nئەو پارانەی لەبەردەستی ئەم کیژەدایە کە وەک سەرمایە بازرگانی پێوەدەکات، هێندە زۆرە کە بە داهاتی هەموو خێزانی شەهیدانی شەڕی شۆڕشەکانی کورد لەسەرەتاوە تا ئێستا، ناگاتە نیو نرخی یەکێک لە هۆتێلەکانی لینا.\nلینا سیروان بارزانی ساڵی ١٩٩٤ لەدایک بووە.لە ئەمەریکا زانکۆی [جۆرج واشنتۆن]ی تەواو کردوە.\nخاوەنی کۆپانیای [هارد ڕۆک]ە ،کە سەرمایەکەی ١٠٠ ملیۆن دۆلارە،ئەم کۆمپانیایە ٢٠٠ لقی لە جیهاندا هەیە . بارەگای سەرەکی کۆمپانیاکەی لینا لە ئەمریکایە ،کە ٢٦ کۆمپانیای بچوکتر،١٤ هۆتێل،٦ کارگە،٢٨٦ قاوەخانە، ٥٤٠ ئەپارتمەن،٤٨ ڕێستوڕانت،٧ سەنتەری هەمەجۆر،دوو پڕۆژەی گەشتیاری،نەخۆشخانەیەک و بانکێک لە خۆ دەگرێت..\nگەر ئەم زانیاریانە هەمووی ڕاس نەبن، ئەوە بێگومان نیوەی هەر ڕاستە ، بۆیە جێگەی خۆیەتی بپرسین گەر بە دزی نەبێت کچێک بەم تەمەنە کەمەوە چۆن توانی ببێت بە خاوەنی ئەو گشت سەرمایە؟ دەچێتە ئەقڵەوە لە ماوەی یەکدووساڵی دوای زانکۆ ئەم گشت قازانجە کۆبکاتەوە؟\nئەمە ئەوەمان پێدەڵێت کە لە هەرێم دوو جیهانی جیاوازو دوور لەیەک هەن،جیهانێک هەموو خۆشیەکانی ژیانی تێدا فەراهەم کراوە ،لەم جیهانەدا شتێک بوونی نیە بەناوی کێشەو ئاستەنگی و نەبوونی ،ژیان وەک ئاو بێ وەستان دەڕوات .\nژیانەکەی تریش پڕیەتی لە ئاستەنگی ،نەبوونی ،هەژاری کوێرەوەری، ڕاکەڕاکە بەدوای پێداویستیەکاندا،بێ ئومێدی و خۆکووشتن.\nجیهانی یەکەم کە [لینای سیروان بارزانی] نمونەیەکی زیندوویەتی ،لەسەر حساب و تەزحیاتی جیهانی دووەم بوونیات نراوە .\nجیهانی دووەمیش کە خانەوادەی شەهیدان نمونەیانن ،ئەمانیش بەهۆی بێدەنگی و بێ هەڵوێستی و نا هۆشیاری خۆیان و خۆشباوەڕیان بە بەڵێنی درۆزنەی نوێنەرانی جیهانی یەکەم درووست بووە.\nکەواتە تا ئەم دووجیهانە بوونی هەبێت ،نادادپەروەری و چەوساندنەوە هەر بەردەوام دەبێت.\nکلیک لەسەر بابەتی هاوشێوە بکە:\n1- بزانە برازاکەی سیروان بارزانی خەریکی چییە؟\n2- سەدام بناغەی بەنداوی بێخمەی داڕێژا، بارزانی و تالەبانیش ڕیشەیان هەڵکێشا\nپارتی بە تەنهایە


ئەو دەستەی کاوە گەرمیانی خەڵتانی خوێن کرد، گرنگی بە سێ چەمکی گرنگ نەداوەکە تا ئەندازەیەکی زۆر کاریگەری سلبی بەسەر زاکیرەی زۆربەمانەوە بەجێھێشتوە، ئەنفال،شەھید، ھەژاری. ئەم سێ مفردەیە لە ژیانی ئەم گەنجە رۆژنامەنوسەدا پێکەوە ئامادەگیانھەبووە.\nئەو دەستەی ئەم کورە گەنجەی لە ھەناسەدانخست، لە رووی ئەخلاقیەوە داشۆراوەلە ھەر جۆرە ھەستکردنێک بە شەرمەزای و رەوایەتیەک بەرامبەری کۆمەڵگا.\nگەر ھەنگاوێک بێینە دەرەوەی ئەم سۆزە، ئەگەرچی مایەی سەرنج و شوێنی خۆیەتیباس لەوە بکرێت گەنجێکی رۆژنامەنوس کە ھاوسەرەکەی دووگیانە و پاش چەند رۆژێکی تر منداڵی دەبێت، مایەی ئازارێکیقوڵە چۆن ئەو گەنجە لە بەردەم دایکیدا گولەباران دەکرێت، ھەروەک مایەی رێز و حورمەتەچۆن ئەو گەنجە لەوپەری ھەژاریدا خاوەن نەفسیەتێکی بەرزبووە و سەری نەوی نەکردووە بۆھیچ ئیمتیازێکی دەسەڵاتداران تا بێدەنگ بکرێت. گەنجێک بوو نوێنەرایەتی ئەو ھەزارانگەنجەی دوای راپەرینی دەکرد کە بە پارە و ئیمتیازات و چاوسورکردنەوەی دەسەڵاتدارانیدوای راپەرین نەکڕاون و نەترساون. گەنجێکە گومانی گەورەی لەو حیکایەتە درێژانە بووەکە بەناوی شۆرش و ئازادیەوە لێشاوێک خوێنیان رشتوە!\nلە دەرەوەی ئەم سۆزە، کوشتنی کاوە گەرمیانی راماندەکێشێت بۆ قسەکردن لەسەرکۆی کۆمەڵگای کوردی، ئێمە لە چ دۆخێکی کۆمەڵایەتی و سیاسیدا دەژین؟\nسەرەتا دەبێت ئەوە بنوسینەوە، کە کۆمەڵگای ئێمە خاڵیە لە سێ شتی گرنگ،دەسەڵات لە سەرەتایترین ئسوڵی پراکتیزەکردندا، یاسا لە ساناترین بەند و رێساکانیدا،ماف لە گرنگترین برگەکانیدا کە ژیانە.\nئەم شێوە گشتگیریە لە باسکردن، بریتی نیە لە ھەڵچونێکی دەروونی بەرامبەرئەو کردەوە قێزەونانەی لە کۆمەڵگای کوردیا روودەدەن، بەڵکو ئەزمونی راگرتنی کۆمەڵگایکوردیە لە ساتە ناھەموارەکانیدا، راگرتنی کۆمەڵگای کوردیە بەرامبەر تاقیکردنەوەی چۆنیەتیمومارەسەکردنی ئازادی رادەربرین، تاقیکردنەوەی دادوەریە بەرامبەر ئەگەری گەراندنەوەیماف بۆ خاوەنەکەی، ھەوەک تاقیکردنەوەی دەسەڵاتدارانە بەرامبەر پشودرێژیان بەرامبەرنەوەیەک کە تا ئەندازەیەکی زۆر تاقەتیان چووە لە بینینی ئەو دەموچاوانەی وەک درندەو مافیا بۆ زیاتر لە بیست ساڵە فەرمانڕەوایەتیکی نا عادیلانەیان دەکات.\nئا لەم دەروازەیەوە دەشێت بپرسین، کۆمەڵگای داخراو چیە؟ چ مانایەکی ھەیەلە کاتێکدا لە کام کوێرە دێیەکەوە بتەوێت، دەتوانیت دەستت بە ھەموو دنیا بگات؟!\nکۆمەڵگای داخراو (لە پەیوەست بە کۆمەڵگای کوردیەوە) ھەموو ئەو دەروازانەبەسەرخۆیدا دادەخات کە ئەگەری ھاتنەناوەوەی مۆدیلی نوێی فەرمانڕەوایەتی، جوڵەی کۆمەڵایەتی،ئاڵوگۆری بازرگانی، گەشەی ئابوری، ... دێنێتە ئاراوە، واتە ناتوانێت بە جۆرێک ئەم چالاکیەمرۆییانە ئەنجام بدات کەلە شوێنەکانی دی، بە رێسا و یاسای ئەقڵانی رێکخراون، ئەمەشکوشندەترین ئەو دۆخەیە کە کۆمەڵگایەکی تازەپێگەیشتو پێیدا تێدەپەرێت. ھەموو ئەو وزەیەیلەم پێناوەدا خەرجدەکرێت، دواتر دەبێتە مایەی داخرانی دەروازە بە دوای دەروازەی نوێدا.\nدەسەڵات لەم ھەرێمەدا جگەلەوەی لە گەمەیەکی ناشرینی خۆسەپانددایە، جگەلەوەیلە ھەوڵی بچوککردنەوەی پەراوێزەکانی ئازادیدایە، لە ھەوڵی لە باربردنی سەرەتایترینئەگەرەکانی پراکتیزەکردنی دیموکراسیەتدایە، لەگەڵ ئەوەشدا لە ھەوڵی بێدەنگکردن و ترساندنیکۆمەڵگایە، سەرەوەختێک ترساندنی کۆمەڵگا بەوەی ھەموان دەبێت بێدەنگ بین دەنا بەعس دەگەرێتەوە،ھەموومان دەبێت بێدەنگ بین دەنا شەری ناوخۆ سەرھەڵدەداتەوە، لە ئێستاشدا ھەمووان دەبێتبێدەنگ بین چونکە ئاشتەوایی کۆمەڵایەتی دەشێوێت، ھەموو ئەو بیانوانە بۆ ئەوەیە دەسەڵاتکۆمەڵگای کوردی بە داخراوەیی بھێڵێتەوە.


WtariKurd | ئارام هادی: مەترسیە ناوخۆیی و دەرەکیەکانی بەردەم کابینەی نۆ.\nئارام هادی: مەترسیە ناوخۆیی و دەرەکیەکانی بەردەم کابینەی نۆ.\n– Posted on 2019-05-09بابەتی: سیاسی\n٭ مەترسیە ناوخۆییەکان\nدواکەوتنی پێکهێنانی حکومەت لەدوای 222ڕۆژ لە هەڵبژاردنی پەرلەمانی کوردستان ئەمەش لەدوای واژۆکردنی ڕێککەوتنی هەرسێ لایەنی سەرەکی پێکهێنەری حکومەت کەتا ئێستاش نازانرێت چەندیتر دوادەکەوێت.\nهاوکات چارەسەرنەکردنی پرسە هەڵواسراوەکانی نێوان هەولێر و بغداد(هەرچەندە ڕێککەوتنێکی نافەرمی کاتی یەک ساڵە لەنێوان هەولێر و بغداد کراوە بۆناردنی موچەی فەرمانبەرانی هەرێم کەئەمەش نابێتە چارەسەرێکی ڕیشەیی)، چارەسەرنەکردنی پرسی کەرکوک، هەڵکشانی ناعەدالەتی و بەردەوامبونی گەندەڵی ئیداری، سکاڵاکەی حکومەتی عیراقی کە لەفەرەنسا لەسەر تورکیا کردویەتی بەهۆی فرۆشتنی نەوتی هەرێم بەبێ گەڕانەوە بۆ بغداد، نادیاری موچە فەوتاوەکانی موچەخۆران و سپاردنی بەقەدەر لەلایەن حکومەتی هەرێمەوە، کێشەناوخۆییەکانی هەریەکە لە حزبە سیاسیەکانی (بزوتنەوەی ئیسلامی. کۆمەڵی ئیسلامی. نەوەی نوێ. بزوتنەوەی گۆڕان) و نەبونی یەکگوتاری لایەنە سیاسیەکان لەئاست ئەو پرسانەی ڕووبەڕووی دەبنەوە و چەندان کێشەیتر، کە بە ڕەچاوکردنی تەجروبەی حوکمڕانی ڕابردوو باوەڕناکرێت کابینەی نۆ بتوانێت چارەسەریان بۆ بدۆزێتەوە.\nئەمانەش وادەکەن هەرێمی کوردستان توانای گۆڕانکاری لەسەر ئاستی ڕۆژهەڵاتی ناوەڕاست و عیراقدا نابێت بەڵکو لەناوخۆی هەرێمیشدا ڕۆژ لەدوای ڕۆژ پێگەکەی لاوازتر بێت.\n٭ مەترسیە دەرەکیەکان\nدەستوەردانە بەردەوامەکانی تورکیا لە (بواری سیاسی و ئابوری و کلتوری و سەربازی) هەرێم ئێستا گەیشتۆتە ئاستێکی باڵاتر و مەترسیدارتر کە لەودیوی پەردەشەوە ڕۆڵێکی گەورە دەگێڕێت بۆ زیاتر دواکەوتنی پێکهێنانی کابینەی نۆ و دروستکردنی هێزی چەکدار لە کەرکوک و مانەوەی دۆخەکە بەم جۆرە و بگرە ئاڵۆزتر.\nلەلایەکیترەوە هێنانی کەشتیە جەنگیە دەریایی و فڕۆکە ئاسمانیە زەبەلاحەکانی ئەمریکا بۆ ناوچەکە، کە سەرەتای دەستپێکی زەنگی شەڕی (ئەمریکا- ئیران)ی لێ دەکرێت، هاوکات دەست خستنە بینەقاقای ئیران لە عیراق بە هەرێمیشەوە، لەلایەکیتریشەوە سەرهەڵدانەوەی گروپە تیرۆرستیەکان جاداعش بێت یا لەبەرگێکی نوێدا، ئەمانەش دەبنە هەڕەشەیەکی جددی بەردەم کابینەی نۆ.\nوتەیەک هەیە دەڵێ “تا دۆخی ناوخۆییت بەهێزتربێت، دوو هێندە دەتوانی خۆت بپارێزی لەبەردەم هەڕەشە دەرەکیەکاندا”، لێرەوە چەند پرسیارێک دێنە گۆ\n1. کابینەی نۆ تاچەند دەتوانێت چاکسازی لە سیستەمی حوکمڕانیدا بکات و داهاتەکەی بە کەرتی نەوتیشەوە شەفاف بێت؟.\n2. کابینەی نۆ تاچەند دەتوانێت پرسە هەڵواسراوەکانی نێوان هەولێر و بغداد چارەسەربکات؟.\n3. کابینەی نۆ تاچەند دەتوانێت دەستی دەرەکی لە ناوخۆی هەرێمەکەی بنبڕبکات؟.\n4. کابینەی نۆ تا چەند دەتوانێت سوپای تورکی لە خاکەکەی دەربکات؟.\n5. کابینەی نۆ تاچەند دەتوانێت هاوسەنگی بپارێزێت لەو ململانێیانەی نێوان ئەمریکا و ئیران؟.\n6. کابینەی نۆ تاچەند دەتوانێت وابکات هەرێم نەبێتە ساحەی ڕووبەڕوو بونەوەی سوپا و چەکە پێشکەوتوەکانی ئەمریکا و ئیران؟، لە ئەگەری دروست بونی جەنگدا.\nئەمەش بە پەیوەندیەکی دبلۆماسی هەرێمی هاوسەنگ و تەندروست و بەهێزدەکرێت لەگەڵ وڵاتانی دراوسێ و زلهێزانی جیهانی، نەک ئەو پەیوەندیەی ئێستا کە تاکە حزبێک تەحەکومی پێوەدەکات.\nئەرشیڤی بەڕێز: ئارام هادی


« گه‌ڕانه‌وه 1 ... 9 10 11 12 13 ... 16 داهاتوو »\nنووسه‌ری بابه‌ت:KoSraT GraPHiC دواترین وه‌لام: Mr Karol ژماره‌ی وه‌لامه‌كان:1 جاری بینراو:609 كات:10-12-2019\nهاوریان من پیم باشه فیدیۆیه‌ك ئاماده بكه‌ین ده‌رباره‌ی چۆنیه‌تی بوون به ئه‌ندام له هاك بۆ كورد وه له گه‌ل به ئه‌ندام بوونی یانه‌ی دانین بۆ ئه‌وانه‌ی كه نازانن ببن به ئه‌ندام ....\nمه‌لین كه‌س نایزانی ها وه‌لا هه‌ر ئه‌مرۆ كه‌سی داوای لیكردم وتی چۆنن ببم به ئه‌ندام له هاك بۆ كورد ...\nجا نازانم ئیوه چی ده‌لین ....\n09-15-2012, 07:32 PM (دواین ده‌ستكاری له لایه‌ن: 09-15-2012, 07:33 PM kalar.)\nجابرام ڤیدیۆیەك ئاادە بکە و دایبنێ ئەوە تەواو\n(09-15-2012, 07:32 PM)kalar نوسراوه: جابرام ڤیدیۆیەك ئامادە بکە و دایبنێ ئەوە تەواو\nياري earn to die 2 apk+obb or data\nActivate iphone هاتوەتە سەر ئایفۆنەکەم\n(کراک،سریاڵ) بەرنامەی PM fastrack v8م دەوێ\nکێ هاکی ڕۆتەر دەزانێ؟؟؟؟\nچۆنێیەتی ڕێکخستنی MMSی ئاسیا سێڵ لە ڕێگەی ئینتەرنێتەوە!!!!\nسڕینەوەی ئەکاونتی فەیسبووکەکەت!!!!\nبەستنەوەی فەیسبووك بە تویتەرەوە بە وێنەوە!!!!!!!\nمــرۆڤی بــاش به‌چاكه‌كردن له‌گه‌ڵ خه‌ڵكی دا خۆشــحاڵ ده‌بێت.\nبـه‌ڵام كـه‌خه‌ڵك چـاکه‌ی له‌گه‌ڵ ئه‌كات شـه‌رمه‌زار ئه‌بێت.\nشتێکی باشە ڕاستە زۆرر کەس نازانێت ...\nخۆشم تازە پۆلی شەشم تەواو کردووە ئینشالله ناجیح ئەبی بە دەرجەی باش\nچــۆن تابی ویکیپیدا دانێم لە فەیسبووک\nتکایە یـــارمەتیم بەن لە بەدەستهێنانی کلیلی نۆرتۆن\nکێشەیەک لە Yahoo\nتکایە هاوکاریی لە فۆتۆشۆپ\nتکایە یارمەتی زۆرر پێویستە\nتکایە یارمەتی بۆ کتێبی sunrise 12\nکلیك بكه‌و فێری زمانی هاككه‌رانبه\nئێمە نەوەیی هەوری تووڕە وگـەردەلوولێکی سەرکەشین .:: کـKurDــورد ::.\nوه‌لا برا فیدیۆكه باكه‌سیكی شاره‌زا دای بنی با هه‌نگاو خۆی دابنی گرینگ ئه‌وه‌یه رازی بن ...\nئاخر فیدۆكه‌ش دانێن ئه‌و كه‌سه هه‌تا خۆی نه‌كا به ئه‌ندام ناتوانی فیدۆكه ببینێ ئه‌گه‌ر له لای ڕاستی یانه یان له‌سه‌ره‌وه یه‌كسه‌ر فیدۆكه بێت ئاوا باشتره\nبرام من وتومه له سه‌ره‌تادا له‌گه‌ل به‌ئه‌ندام بوون دایبنبن ...\nنه‌ت بینیوه له زۆربه‌ی یانه‌كانی تر هه‌یه\nبرام پێشنیاریەکی جوانە ڕاستە هەندێک کەس هەیە نازانن چۆنن ببن بە ئەندام بەڵام لە ڕوییەکەوە هەر نەبێت باشترە چونکە یەکێک نەزانێت ببێت بە ئەندام گونحە بێتە ئەندام لە هاک بۆ کورد و دوای پۆز لێیا بەسەرمانە هیوادارم کارێکی ڕاست بکرێت کە سودی هەبێت بۆ هەمووان\nكێشەیەکی گەورەم هەیە لە facebook\nدانانی mp3 لە facebook..\nکێشەیەک لە کاتی install کردنی linox\nسڵاو هاوڕێیان کێشەی باک تراکم هەیە\nکێشەی باک تراک\nهاورێیان سەرەتا دەستخۆشی لە بەڕێوەبەر و ئەندامانی ئەم سایتە خۆشە�\nئەتوانی بڕۆی تەنیا نابم چونکە\nهەمیشە پاکەتەکەم پڕە لە جگەرە\nمــن و تــــــــــۆ\nده‌ق كردن: برام پێشنیاریەکی جوانە ڕاستە هەندێک کەس هەیە نازانن چۆنن ببن بە ئەندام بەڵام لە ڕوییەکەوە هەر نەبێت باشترە چونکە یەکێک نەزانێت ببێت بە ئەندام گونحە بێتە ئەندام لە هاک بۆ کورد و دوای پۆز لێیا بەسەرمانە هیوادارم کارێکی ڕاست بکرێت کە سودی هەبێت بۆ هەمووان\nههه برام هه‌موو كه‌سیك خراپ نیه وه دواتر منیش كه هاتم بۆ ئه‌م یانه‌یه نه‌م ئه‌زانی ماوس بگرم ئیستاش چی ...\nوالا برام شتيكي باشا باس باخوت بيكة [/font][/size]\nسلاو تکایا یارمەتی\nچون یاری subway surfers هاک بکه م\nئەم کێشەیە چیە تکایە یارمەتی لە BackTrack 5r3\nچۆن xbox 360 بە کۆمپوتەر بەکاری بهێنم وە چشی پێویستە\nتکایا ئەگەر فێرکاری دروست کردنی server\nپیوستم به به‌رنامه‌یه‌كه بۆ گرتنی وینه‌ی شاشه ؟\nTkaya pewistm ba keybourdy kurdy haya\nهەر ئێستا دەتوانن ئای ئۆ ئێس ٧ بێتا ٥ دابەزێنن\nپیوستم به هاكی یاری dragon city هه‌یه ؟\nکێ Apple Id دەوێت بۆی دروست دەکەم\nهاوریان گرینگ نیه كی بیكات وه‌ك وتم گرینگ ئه‌وه‌یه فیدیۆیه‌كی باش بیت ...\nوه‌ره لێره (په‌یجی فه‌رمی یانه‌ی هاك بۆ كورد) ڵایك بكه له � Daryan king love 4 1،411 03-14-2017, 08:11 AM\nسۆنی و پاناسۆنیك سی دی 300 گێگابایتی ده‌خه‌نه بازاڕه‌وه adeb96 5 1،475 01-14-2014, 04:18 AM\nمه‌كسیك 63 مانگ زیندانی به‌سه‌ر هاكه‌رێك ده‌سه‌پێنێت Dlovan 10 3،921 09-13-2013, 01:19 AM\nهه‌ندیك سایتی كوردیم ده‌وی AbDuLLa_HawlerY 2 910 02-26-2011, 12:44 AM\nدواین په‌یام: An0nymouS


جیاوازیی نێوان پێداچوونەوەکانی «مەدالیای ئازادی سەرۆکایەتی» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «مەدالیای ئازادی سەرۆکایەتی»\nمەدالیای ئازادی سەرۆکایەتی (دەستکاری)\nوەک پێداچوونەوەی ٠٢:٢١، ١٢ی تشرینی دووەمی ٢٠٢٠\n٧٧٨ بایت زیاد کرا ، ١٠ months ago\nوەک پێداچوونەوەی ٠٢:٠١، ١٢ی تشرینی دووەمی ٢٠٢٠ (دەستکاری)\nRebin galaly (لێدوان | بەشدارییەکان)\n(دروست کراو بە وەرگێڕانی پەڕەی «Presidential Medal of Freedom»)\nتاگەکان: بەکارھێنانی نووسەی ناستاندارد دروستکردنی وتاری نوێی بێپۆل وەرگێڕی ناوەڕۆک وەرگێڕی ناوەڕۆکی ٢ nowiki زیاد کرا\nوەک پێداچوونەوەی ٠٢:٢١، ١٢ی تشرینی دووەمی ٢٠٢٠ (دەستکاری) (پووچەڵکردنەوە)\nتاگەکان: بەکارھێنانی نووسەی ناستاندارد دەستکاریی دیداری nowiki زیاد کرا\n[[File:PresMedalFreedom.jpg|link=https://simple.wikipedia.org/wiki/File:PresMedalFreedom.jpg|ڕاست|وێنۆک|237x237پیکسڵ|مەدالیای ئازادی سەرۆکایەتی]]\n'''مەدالیای ئازادی سەرۆکایەتی''' خەڵاتێکە کەوا لەلایەن [[سەرۆکی ویلایەتە یەکگرتووەکان]] دەبەخشرێت. خەڵاتەکە وەک پێزانیێکە بۆ ئەو کەسایەتیانەی کەوا کاریگەریەکی بەرچاویان هەبووە بۆ بەرقەرارکردنی ئاشتی و خزمەتکردن بە ویلایەتە یەکگرتووەکان.<ref name="ReferenceA">[https://simple.wikisource.org/wiki/Executive%20Order%209586 Executive Order 9586], signed July 6, 1945; Federal Register 10 FR 8523, July 10, 1945</ref> خەڵاتەکە تەنها بۆ هاوڵاتیانی ئەمەریکی نییە، دەکرێت هاوڵاتیانی بیانیش وەریگرن. هەرچەندە خەڵاتێکی مەدەنیە، دەکرێت ببەخشرێتە سەربازان و ئەفسەرانیش.\n== پێشانگا ==\nImageپەڕگە:President Ronald Reagan presents Mother Teresa with the Medal of Freedom at a White House Ceremony in the Rose Garden.jpg|Presidentسەرۆک [[Ronaldڕۆناڵد Reaganڕێیگن]] presentingمەدالیای ئازادی دەبەخشێتە [[Motherدایکە Teresaتیرێسا|دایکە تێرێسا]] with the Presidential Medal of Freedom at a، [[Whiteکۆشکی Houseسپی]]، ceremonyساڵی in 1985١٩٨٥.\nImageپەڕگە:StromThurmond GeorgeBush.jpg|[[Stromستۆرم Thurmond]]سەرمۆند beingمەدالیای honoredڕێزلێنانی withپێدرا theلەلایەن Presidential[[جۆرج Medalئێچ ofدەبلیوو Freedomبوش|جۆرج byئێچ [[Georgeدەبڵیو Bushبوش]]، inساڵی 1993١٩٩٣.\nImageپەڕگە:Margaret Thatcher awarded Presidential Medal of Freedom.jpg|Formerسەرۆک [[Primeوەزیرانی Minister of the United Kingdom|United Kingdom Prime Minister]]پێشووی [[Margaretشانشینی Thatcherیەکگرتوو]] receivingمارگرێت theساچەر Presidentialمەدالیای Medalئازادی ofلەلایەن Freedomسەرۆک fromئێچ Presidentدەبڵیوو [[Georgeبوشەوە H.وەردەگرێت، Wساڵی ١٩٩١. Bush]] in 1991\nImageپەڕگە:GHW Bush presents Reagan Presidential Medal of Freedom 1993.jpg|Georgeجۆرج H.ئێچ W.دەبڵیوو Bushبوش awardingسەرۆکی formerپێشووی Presidentڕۆناڵد [[Ronaldڕێیگن Reagan]]خەڵات theدەکات، Presidentialکانوونی Medalدووەمی of Freedom with Distinction in January 1993١٩٩٣.\nپەڕگە:Presidential Medal of Freedom.jpg|ئێدگار برۆنفمن لەلایەن سەرۆک [[بیڵ کڵینتن|بیڵ کلینتن]]<nowiki/>ەوە خەڵات دەکرێت، ساڵی ١٩٩٩.\nFile:Presidential Medal of Freedom.jpg |[[Edgar M. Bronfman]] receiving the Presidential Medal of Freedom from President [[Bill Clinton]] in 1999\nپەڕگە:Blair MOF.jpg|سەرۆک وەزیرانی پێشووی بەڕیتانیا [[تۆنی بلێر]]<nowiki/>خەڵات دەکرێت، لەلایەن [[جۆرج دەبلیوو بوش|جۆرج دەبڵیو بوش]]، ١٣ی کانوونی دووەمی ٢٠٠٩.\nImage:Blair MOF.jpg|Former [[Prime Minister of the United Kingdom|United Kingdom Prime Minister]] [[Tony Blair]] receiving the Presidential Medal of Freedom from President [[George W. Bush]] on January 13, 2009\nپەڕگە:Howard MOF.jpg|سەرۆک وەزیرانی پێشووی بەڕیتانیا جۆن هاوەرد خەڵاتی مەدالیای ئازادی لەلایەن جۆرج دەبڵیو بوشەوە وەردەگرێت، ١٣ی کانوونی دووەمی ٢٠٠٩.\nImage:Howard MOF.jpg|Former [[Prime Minister of Australia]] [[John Howard]] receiving the Medal from George W. Bush on January 13, 2009\nFileپەڕگە:Griffith, Andy (Whitehouse).jpg|[[Andyئاندی Griffith]]گریفس receivingلەلایەن theجۆرد Presidentialدەبڵیو Medalبوشەوە ofخەڵات Freedom,دەکرێت، Augustساڵی 2005٢٠٠٥.\nپەڕگە:Barack Obama speaks to Stephen Hawking.jpg|سەرۆک باراک ئۆباما ستیفن هۆکینگ خەڵات دەکات، ساڵی ٢٠١٥.\nFile:Barack Obama speaks to Stephen Hawking.jpg| President Barack Obama talks with [[Stephen Hawking]] in the Blue Room of the White House before a ceremony presenting him and 15 others the Presidential Medal of Freedom, August 12, 2009.\nFileپەڕگە:Merkel an Obama Presidential Medal of Freedom.jpg|ئانجێلا [[Angelaمێرکل Merkel]]لەلایەن beingسەرۆک honoredباڕاک withئۆبامەوە theخەڵات Presidentialدەکرێت، Medalساڵێ of Freedom, August 2010٢٠١٠.\nFileپەڕگە:President Donald J. Trump Presents Medal of Freedom for Elvis Presley to Jack Soden - 45863432702.jpg|سەرۆک Presidentدۆناڵد Donaldترامپ Trumpئێلڤیس [[posthumousپرێسلی recognition|posthumously]]خەڵآت awardsدەکات [[Elvisبەهۆی Presley]]نەمانی theپرێسلی Presidentialلە Medalژیان، ofجاک Freedom,سۆدن Novemberخەڵاتەکە 2018وەردەگرێت.\nImageپەڕگە:President Trump Presents the Medal of Freedom to Bob Cousy (48602862221).jpg|[[Bobبۆب Cousy]]کاوزی receivingلەلایەن theسەرۆک Presidentialدۆناڵد Medalترامپەوە ofخەڵات Freedom from Donald Trump in August 2019دەکرێت.\nپەڕگە:Joe Biden Receives Presidential Medal of Freedom.jpg|سەرۆک باڕاک ئۆباما مەدالیای ئازادی سەرۆکایەتی دەبەخشێتە [[جۆو بایدن]]، ١٢ی کانوونی دووەمی ٢٠١٧.\nوەرگیراو لە «https://ckb.wikipedia.org/wiki/تایبەت:MobileDiff/730000»


– چاوەکانی قازی – | ماڵپه‌ڕی فەرمی جەلال مەلەكشا\nڕامان ژمارەی ٢٥ | کارەسات | جەلال مەلەکشا\nلە دەرەوە غەڵبە‌غەڵب و هەرا و هوریای خەڵک لە‌گەڵ شریخ‌وهۆڕی گوللە و ناڵە و هاواردا ئاوێتە ببوو. خرمە و زرمەی پێی، هەڵات‌هەڵات، نەڕەی پۆلیسە دەم‌شڕەکان و شیعاری خەڵک: (مەرگ بەر شا، مەرگ بەر شا).\nنایب عەباس خان، پەردەی پەنجەرەکەی دادا و لەنێو ژوورەکەدا دەستی بە هات‌وچوو کرد؛ بێ‌ئوقرە و بێ‌قەرار بوو.\n-کەی ئەم هەرا و بەزمە تەواو ئەوێ، کەی؟ کەی؟ نازانم بۆچە بەریان ناگرن؟! مشتێ مناڵەوردەڵە گەرەکیانە سەڵتەنەت لەناو بووەن، هەی تڕ هاو! ئەیژیتە شا داربەلەکە! کورە شاهەنشا گەرەکی نییە دەس لە ڕووی مەردما بکاتەوە، جا چۆن؟ مەگەر هەروا کەشکە! شا بەم گشتە دەم‌ودەزگاوە بە قوولە و فیکەی مناڵەوردکە دەس لە تاج و تەخت هەڵگرێ…!\nکوڕەکەی نایب عەباس خان بەدەم جل گۆڕینیەوە وتی:\n-باوکە گیان! مناڵە‌وردەڵەی چە؟ تواو مەردم هەڵساگن. سەرانسەر ئێران یەکپارچە خوێن و ئاگرە! تواشای ڕۆژنامە بکە، کار لە کار ترازیاگە! بێرە دەرەوە بزانە دنیا ها بە دەس کێوە؟!\nنایب عەباس خان هەر دوو چاوی پەڕییە تەوقی سەری و بەسەر کوڕەکەیدا نەڕاندی:\n-فڵتەفڵت قوڕمساق! جارێ‌تر لەم قسە مفتگەلە بکەی دەم‌ودیانت ورد ئەکەم! ئەمانە خائینن، نۆکەر بێگانەن، گەرەکیانە مەملەکەت بخەنە باوەش ڕووسە لادینەکان، قسەی قۆڕ! داس و چەکوش و سەرنێزە مەحکووم دەکا! ئەی نایکا! شیڕەی تێ! موسەدیق بەو گشتە شان‌وشەوکەتەوە تڕی گۆزەڵەی شای نەشکان! ئیسە چەن ئامووزگارە کوتەرە… لاالە الا اللە… پیاگ لە داخا سکی ئەماسێ!\nبەرەو لای پەنجەرەکە چوو، نەختێ پەردەکەی لادا و بۆ ناو شەقامی ڕوانی، شەقام چۆڵ ببوو، بۆنی لاستیکی سووتاو و دووکەڵ فەزای شەقامەکەی ئاخنیبوو. ئاخێکی هەڵکێشا:\n-تۆ نازانی ڕۆڵە، نازانی. مناڵی، هیچت نەدیگە. شا، بەم مناڵ‌بازیگەلە نالەرێتەوە. ئیمریکا، ئیمریکای لە پشتە. ئێرانی کردگە جبەخانە! تۆ چووزانی چەی هەس. من دەزانم، من! سی ساڵ خزمەتم کردگە، من ئەزانم پادگان‌گەل چەی هاتیا. ئاخر مشتێ مناڵە وردکە…دای لە قاقای پێکەنین:\n-کورە جا بێ و لە داخا مەمرە! هیشتا هێچێ نەوگە شوعار خودموختاریم بۆ ئان! خودموختاری! وا ئەزانن هەروا شۆخییە…ئەرێ وەڵڵا! نیاگیانە ناو سینی بۆتان! خودموختاری!!\nکوڕەکەی لەبەر دەرکەی ژوورەکەدا راوەستا بوو، بۆ دەرفەتێ دەگەڕا خۆی دەرباز کا، خۆی بۆ رانەکیرا و وتی:\n-باوکە، میللەت حەق خۆیان گەرەکە، چاو مەردم کریاگەسەو…ئەشێ بۆچە میللەتی کورد بە (30) میلیۆنەوە مافی دیاری کردنی چارەنووسی خۆی نەبێ؟..\n-فڵتەفڵت، بە زات خوا قەسەم جارێتر لەم قسە گەوجانە بکەی هەر بە شەق هارت ئەکەم! سیگارێکی گیراند و مژێکی قووڵیلێ دا و دووکەڵەکەی بە تووڕەییەوە بڵاو کردەوە. بۆ ساتێ چاوەکانی نووقاند و لەبەر خۆیەوە:\n-هە…خودموختاری! قازی موحەمەد بەو گشتە…ناوی قازی تەزێکی خستە گیانی\n-باوکە، ئەزانی مەردم لەبارەتەوە چ ئێژن؟ باوکە! وەختێ قازی موحەمەدیان لە دار دا تۆ لە مەهاباد بووی؟\n-مەردم چە ئێژن؟\nکوڕەکەی، بێ دەنگ سەری داخست. ئەم نەڕاندی:\n-وتم مەردەم چە ئێژن؟ لاڵی؟\n-ئێژن تۆ… تۆ… قسەکەی نەتوانی تەواو بکا، دای لە قوڵپەی گریان:\n-ئێژن تۆ ئەو رۆژە..باوکە! درۆوە…مەگەر نە؟ درۆوە…\nعەباس خان، سەری داخست. شریخەی دەسڕێژی گوللە و هەرا و هوریای خۆپیشاندەران، لە دەرەوە دەبیسرا، تەپەتەپی ڕاکردن و بوەستەی پۆلیس.\nتاریکی بەسەر شاردا زاڵ دەبوو، عەباس خان بۆ سەعاتە دیوارییەکەی روانی، کوڕەکەی وتی:\n-من ئەچمە دەرەو! عەباس خان وەک فیشەکە شێتە ڕاپەڕی.\n-بۆ کوێ؟ مەگەر نازانی حکوومەت نیزامییە، هەرکە بگرن نەجاتی ناوێ.\n-منیچ وەک ئەم گشتە!\n-دانیشە ڕۆڵە، دانیشە! خۆت مەخە ناو گێچەڵ. تلیفوون کە ماڵ خاڵۆت، بێژە دایکت و مناڵەکان ئیمشەو لە ماڵ خاڵۆتا دانیشن!\n-ئیمشەو تەزاهورات شەوانەس!\nعەباس خان وتی:\n-بەتۆ چ؟ یانێ ئەگەر تۆ نەچێ سەرناگرێ؟ مەگەر تۆ حەپەی بەر ڕانی؟ تۆ بە نان ئەم دەوڵەتەوە گەور ەبووگی، تۆ کوڕ…\n-ئەزانم، ئەزانم، من کوڕ نایب عەباس خانم! باوکە! ئەزانی ڕەفێقەکانم چۆن تواشام ئەکەن؟ بە چاو گومانەوە تواشام ئەکەن؟ چونکە کوڕ نایب عەباس خانم!\n-مەگەر من ساواکیم؟\n-کاشکایە ساواکی بوایی و…\n-بێدەنگ بە قوڕمساق\nکوڕەکەی دەرکەی کردەوە و خۆی خستە دەرەوە، عەباس خان دەلەرزی لە سەرما بوو یان…\n-کاشکای ساواکی بوایی. یانێ خەڵک لە بیریان ماگە؟ چەند ساڵە؟ دوای سی ساڵ…سی ساڵ! ڕەفێقەکانم بە چاو گومانەوە تواشام ئەکەن. کوڕ نایب عەباس خان. مەردم هیچێ فەرامۆش ناکەن. ئەگەر شا، بڕووخێ تەکلیف من چەس؟ ئەگەر مەردم لەبیریان ماوێ، ئەشێ لەم شارە بارکەم بڕۆم. وەلێ بۆ کوێ بڕۆم، بۆ کوێ سەرخۆم هەڵگرم؟!\nهەستی بە سەرما کرد. ددانەکانی یەکیان نەدەگرت؛ دەلەرزی. پاڵتوە نیزامییەکەی توند توند بە خۆیەوە پێچا.\nبەیانی زوو وەک جاران، لە ماڵ هاتە دەرەوە. پاڵتوەکەی بەخۆیەوە پێچابوو. بایەکی سارد پێستی چرچی مل و دەم‌وچاوی دەرزی ئاژەن دەکرد. نانەواخانە جمکوت بوو. نایب عەباس خان خۆی کرد بە نانەواخانەکەدا و بە دەنگێکی بەرز وتی: شاتر! چوار نانم بۆ بگرە\nخەڵکەکە ئاوڕیان بۆ دایەوە، شاتر وتی:\n-بە نۆگە! بە نۆگە نایب! ئەم گشتە بۆ نان وێسیاگن! بە قرپەی پێکەنینی چەند کەسێ تەرێق بووەوە بەڵام بە رووی خۆیدا نەهێنا و وتی:\n-دەی باشە باوکم! وا بۆچە! بێژە بە نۆگە!\nلە پاڵ دەرکەکەدا ڕاوەستا. سەری خستە خوارەوە و چووە ناو فیکرەوە. چەند نیگایەک وەک دەرزی دەچەقینە دەم‌وچاویەوە. لەدڵی خۆیدا وتی:\n-دەورەت نەماگە نایب عەباس خان خوا عەفووت کا!\nدوای سەعاتێک ئەم‌پا و ئەوپاکردن نانەکانی وەرگرت و گەڕایەوە. کاتێ گەیشتە بەر دەرکەی ماڵ، لەپڕ دڵی داخورپا؛ لەسەر دەروازەکە نووسرا بوو: (مرگ بر قاتل قاضی محمد).\nبە خەتێکی وردتر (نایب عەباس خان، قاتل قاضی محمد اعدام باید گردد)!\nنانەکان لە دەستی بەربوونەوە. دەست‌وپێی کەوتنە لەرزین. تەقەی ددانەکانی خۆی دەبیست. ڕەنگی بزرکابوو. دوای ماوەیە: هاتەوە سەرخۆی، بەپەلە چووە ماڵەوە. سەتڵێکی ئاو و کوتێ پەڕۆی هێنا. هەرچی کرد خەتەکە نەسڕایەوە. نەوتی هێنا. دوای سڕینەوەی خەتەکە. بە هەزار حاڵ خۆی هاویشتە ژوورەکەی؛ لەرزی گرتبوو، دڵی دەبوورایەوە.\n-ئەمکوژن، هەزار گیانم بێ، گیانێ دەرناکەم! کێ ئەم شوعاریە نووسیگە:( قاتل قاضی محمد). ڕووی باوکتان ڕەش بێ من بۆچە؟ مەگەر من کێ بووگم؟ چۆن تۆمەت و تاوان دروست ئەکەن! کوڕەکە وتی بەچاو گومان تواشام ئەکەن! کاشکای ساواکی بوایی… ئاخر من بۆچە؟ دادگا قازی موحەمەدی کوشت، بە فەرمانی شا، ئیمریکا، ئەرێ ئیمریکا. ئەو شەوە کابرای ئیمریکایی، نازانم ژنراڵ بوو، تەڕەماش بوو، هاتە پادگان. من تازە چووبوومە سەربازی، گرووبان سێ بووم.\nبە زڕەی زەنگ، مووچڕکێکی پێدا هات:\n-کێیە؟ ناشێ مناڵەکان بن، ئاژاوەچییەکان نەون، چ بکەم؟ مۆڵەتم بڕیاگە، ئەشێ لەم شارە بار کەم، ئەچم، ئەچمە شارێ کەس نەمناسێ!\nهەمیسان زڕەی زەنگی دەرکە مێشکی هەژاند:\n-نا، نایکەمەوە، ئاژاوەچین. زانیگیانە تەنیام. زانیگیانە کەس لە ماڵ نییە. ئەو کوڕە بەرەڵڵایچە لە ماڵ نییە! خوا ئەزانێ ئیسە خەریک چەس، ئەو ڕاپۆرتمی نەداوێ؟!\nزڕەی زەنگەکە ئەمجارە توندتر لە پێش، نایب عەباس خانی خستە لەرزە.\n-ئەوە بۆچە ئەونە ترسنۆکم تیا دەرهاتگە، لە پەنجەرەکەوە تواشا ئەکەم؛ ئەگەر ئەوان بن هاوار ئەکەم، خۆ شار بێ‌خاوەن نییە. جا ئەوە هاتوو هاواریچم کرد، لەم ڕۆمەڵخەزا کێ بە کێیە. مەردم بۆ سەرم ئەگەڕن، خۆ دیتان شاتر ئەولەسەن چۆن جواومی داوە. جاران نایب عەباس خانی کەر نەیدەکێشا!\nهەڵسا، بە هەنگاوی شل و لەرزۆکەوە چوو پەنجەرەکەی کردەوە، سەری کێشا دەرەوە، سپووری گەڕەک بوو. بە فەرخوونەکەیە، زەبڵ و زاڵی کۆدەکردەوە.\n-چەت گەرەکە کورە، بەم مەلا بانگدانە شێتمانۆ کرد.\n-ئەشخاڵ، ئەشخاڵ، قوڕمساق! وەختێ کەس درگا ناکاتەو یانێ ئەشخاڵ نییە، سپوورەکە سەری هەڵبڕی و وتی:\n-قوڕمساق هاوناوتە! باوەحیزی سەگ باوکە. شێت بووگی بە خۆتەوە جوێن ئەوەی؟ ئەگەر پیاگی پات بنەخوارەوە تا کەر بکێشم لە دایکت!\n-کورە ئەوە ئەزانی تەک کێیا قسە ئەکەی؟\n-ئەرێ، ئەزانم، تەک یابووە گەڕەکەی چەم قەساوخانە قسە ئەکەم.\nدەورتان نەماگە بە گیان ئاغە شاتان! جارێ‌تر لەم گووگەلە بخوەی کتک ئەخەمە ناو شواڵت، حاڵی بووی؟\nنایب عەباس خان ئاخێکی هەڵکێشا و پەنجەرەکەی پێوەدا و بۆی ڕاکێشا و چاوی بڕیە بن میچەکە:\n-خەریکم ئەلەرزم، تەکانم خواردگە..( قاتل قاضی محمد) هەی هاوار! بە کێ بێژم. من گورووبانە شڕەیەک بووم، من ئەو کارەم نەکردایە یەکێکی‌تر ئەیکرد. گشتمانیان جەم کرد هاوردمانیانە چوارچرا، تا ئیعدامییەکانیان نەهاورد نەمانزانی چ باسە. قازی موحەمەد کوایەکی شۆڕی لەبەر کردوو، بیجامەکەی چەرمگ بوو، ئەیژی دوێکە بوو. باڵابەرز و لاغر، گشتمان تواشامان ئەکرد. دارەکەیان هەڵخستوو، کابرای ئیمریکایی جل و بەرگی ئەرتەشی ئێرانی لەبەر بوو. سەرهەنگ هومایوونی ڕووی کردە گرووبانی مەهابادی و وتی:\n-تو گروهبان! تو طناب را به گردن آن یکی بینداز؛ ئیشارەی بۆ قازی کرد. گرووبانەکە ڕەنگی پەڕی وتی: قوربان من هەرگیز ئەو کارە ناکەم، من خەڵک مەهابادم، نا، هەرگیز. ئەگەر دەریشم کەن ئەو کارە ناکەم. سەرهەنگ بە هەر کەسی وت، کەس قبووڵی نەدەکرد. دوایی ڕووی کردە من و وتی:\n-تو اهل کجایی؟ (تۆ خەڵکی کوێی؟)\nوتی: اینجور کارها از هر کسی برنمیاد، مرد می‌خواد، مرد! تو مرد این کار هستی گروهبان!\nوتم: قربان هرچه شما بفرمائید! نازانم بۆچە نەمتوانی سەرپێچی کەم. ئەترسیام دەرم کەن. عومرێک هەژاریم کێشابوو، کرێکاریم کردبوو، برسییەتیم چەشتبوو، دەترسیام دەرم کەن.\nقازی بە لای چاو تواشایەکمی کرد، سینگم دابەرەو، بەڵام خوا ئەزانێ قاچم ئەلەرزی. چوومە سەر سەکۆکە وەختێ تەنافەکەم ئەخستە ملی زەردەخەنەیەکی کرد و وتی:\n-من بۆ پاراستنی میللەتی کورد ئەم دارەم هەڵبژارد بەڵام هەرگیز بە بیرمدا نەدەهات کوردێکی هەڵخەڵەتاو تەناف دەخاتە گەردنم!\nخەریکبووم تەنافەکە تووڕ بدەم و ڕاکەم، وەلێ وتم پێدەکەنن، دەرم دەکەن! تەنافەکەم خستە ملی ڕاست تواشای ناو چاومی کرد، ئەوەندە چاوگەلی بەهەیبەت بوون خۆم بۆ نەگیرا گمێزم بە خۆما کرد. ئیتر لەوزەمانەوە دوچار گمێزەچورتێ بووم. دوکتۆر نەما نەچمە لای، بێ‌فایدە، من مەعموور بووم.\nمەعموور و مەعزوور! جا گوناح من چەس؟ ئەی خوایە لەرز کوشتمی، بۆچە مناڵەکان نەهاتنەوە. تۆ بێژی ئەوانیش وەک مەردم لەبارەمەوە قەزاوەت ئەکەن! ئەی هاوار، ئەم غەڵبەغەڵبە چەس؟ چوارچرای مەهاباد، این کار مرد می‌خواد…ئای، نا، من سەرهەنگ هومایوونی، من ناتوانم، نا، خەریکن بەرەو ڕووم دێن. خەڵک تووڕەن. دەمیان کەفی کردگە، هاوار ئەکەن، وامەکە، واتواشام مەکە قازی موحەمەد! من … من مەعموورم، مەعموور و مەعزوور. ئای، واتواشام مەکە…ئەو تۆ لەو سرمیچە..چاوەکانی قازی.. ئامان، ئامان! قازی پێیان بێژە نەمکوژن، ئەوە خۆ هەتیمەکەی خوەیچم هالە تەکیانا، ئەی نمەک بە حەرام. خێزانم، کەنیشکەکانم، گشتیان کەفتگنە دوای قازی. ئەوە کێ تەنافەکەی پچڕی. دەرم ئەکەن، لە برسیا ئەمرم. ئیمریکاییەکە چێ پێ هات؟ بۆ کوێ چوو؟ سەرهەنگ هومایوونی بۆ کوێ ئەچێ؟ ئەی من؟ من تەنیام. مەردم وەک هێلانە زەردەواڵە خرۆشیاگن. ئای من بێگوناحم. مەکەن. مەکەن. ئەی نمەک بە حەرام. کوڕەکەی خوەم بە ئیشارەی قازی تەنافەکە ئەخاتە ملم، دەبمکوژن با ڕزگار بم لە چاوەکانی قازی، چاوەکان قازی، چاوەکان قازی!


راگه‌یه‌ندراوی پشتگیری لە پەرلەمانی ئەوروپاوە بۆ کوردستان\nگرووپی دۆستانی کوردستان لە پەرلەمانی ئەوروپا، راگه‌یه‌ندراوێكیان بۆ پشتگیری هەرێمی کوردستان بڵاوکردەوە.\nلە راگه‌یه‌ندراوه‌كه‌ی گرووپی دۆستانی کوردستان لە پەرلەمانی ئەوروپا له 33 ئەندامی تەواوی فراکسیۆنەکانی پەرلەمانی ئەوروپا پێکهاتووە و وێنه‌یه‌كی ده‌ست كوردستان 24 كه‌وتووه، پەرلەمانتارانی ئەوروپی ڕایدەگەیەنن، ئەوان بە نیگه‌رانییه‌وه لە کۆکردنەوەی سوپای عێراق و هێزەکانی حەشدی شەعبی لە دەوروبەری کەرکووک دەڕوانن.\nپەرلەمانتارانی ئەوروپی وێرای ستایشی هەڵوێستی هەرێمی کوردستان بۆ دانیشتن و گفتوگۆکردن، داوا لە کاربەدەستانی بەغدا دەکەن بەدەم ئەو داواییەوە بچن و دیالۆگ رەتنەکەنەوە.\nلە بەشێکی دیکەی راگه‌یه‌ندراوه‌كه‌ی پەرلەمانتارانی ئەوروپادا، ئەوە بە بیری هەمووان دەهێننەوە، کە بڕگە دەستورییەکەی تایبەت بە ئاساییکردنەوەی بارودۆخی کەرکووک تا ئێستا جێبەجێنەکراوە، لە کاتێکدا دەبوو لە کۆتایی ساڵی 2007دا جێبەجێبکرێ.\nلە کۆتایی راگه‌یه‌ندراوه‌كه‌دا، پەرلەمانتارانی ئەوروپا دەڵێن: "لێرەدا بە بیری هەمووانی دەهێنینەوە کە لە هاوینی 2014دا، سوپای عێراق بەرامبەر رێکخراوی تیرۆریستی داعش رووخا، ئەوە لە سایەی هێزی پێشمەرگەی کوردستان بوو کە ئەو ناوچانە بە پارێزراوی مانەوە و نەکەوتنە دەست داعش".


باشماخ... 207 ئۆتۆمبێل ڕێگەیان پێنەدرا هاوردەی هەرێم بكرێت\nعێراق..دادگا دژی كۆمپانیاكانی مۆبایل و لەبەرژەوەندی هاووڵاتیان بڕیاریدا دادگا لە دژی كۆمپانیاكانی مۆبایل بڕیارێكی دەركرد قوتابیانی ده‌رنه‌چوو له یه‌ك بابه‌تی پۆلی 12 داوای ده‌رچونیان ده‌كه‌ن عێراق...3438كەسی دیكە توشی كۆرۆنابوون ، 64كەس گیانیان لەدەستدا وەزارەتی پێشمەرگە ڕاگه‌یه‌ندراوێك بڵاوده‌كاته‌وه\nkurdiu 7 17/09/2020 - 09:34 هەواڵ/كوردستانی\nبەرێوەبەری گومركی باشماخ لەسەر هاوردەكردنی ئۆتۆمبێل بۆ هەرێمی كوردستان ڕایدەگەیەنێت: ئەمساڵ 207 بەهۆی نەبوونی مەرجەكانی سەلامەتیەوە ڕێگەیان پێنەدراوە هاوردەی هەرێم بكرێت و بە ووردی چاودێری ئۆتۆمبێلی هاوردە دەكرێت.\nشاخەوان بەكر بەرێوەبەری گومركی باشماخ ڕاگەیاند: لەسەرەتای ئەمساڵەوە تاوەكو ئێستا 207 ئۆتۆمبێل بەهۆی نەبونی مەرجەكانی توندو تۆڵی و سەلامەتیەوە لەمەرزی باشماخ رەتكراونەتەوەو رێگەی داخڵ بونیان بۆ هەرێمی كوردستان پێنەدراوه.\nهەروەها ووتیشی: لەلایەن تیمێكی شارەزاو پسپۆڕ لە بواری ئۆتۆمبێلدا پشكنین بۆ ئەو ئۆتۆمبێلانە دەكرێت كە لە سنوری مەرزی باشماخەوە هاوردەی هەرێمی كوردستان دەكرێت و هەر ئۆتۆمبێلێك مەرجەكانی تێدا نەبێت ڕێگە نادرێت هاوردەی هەرێم بكرێت.